
LICITAȚIUNI ; 


La 18 Iulie 1906 orele 10 a. m., se va ține la Eforie, Bulevardul Eli” 
sabeta, a Il-a licitație publică pentru furnizarea a 1.200 stânjeni cubi: 
sau 9600 steri, lemne de foc, necesare spitalelor în exerciţiul 1906—907. 

Doritorii de a lua parte la această licitaţiune sunt invitaţi ca în sus 
citata zi şi oră să-şi prezinte ofertele d-lor sigilate însoţite de o-garan- 
ție provizorie de 5%, cunoscând că garanţia definitivă ta fi de 10/,. 

— La 19 Julie 1906 orele 10 a. m., pentru furnizarea a 850 stânjeni 
cubi sau 6 800 steri, lemne de foc, necesare ospiciilor Mărcuţa și Pan- 
teleimon, în exercițiul 1906—1907. A 

Doritorii de a lua parte la această licitație sunt invitați ca în sus ci- 
tata zi şi oră să-și prezinte ofertele d-lor sigilate însoţite de o garan- 
ție provizorie de 5%, cunoscând că garanţia definitivă va fi de 10/,. 

— Idem cu oferte închise pentru arendarea pe termen de 10 ani a 
pepinierei de arbori fructiferi dela Brebu, de pe moşia Brebu din ju- 
deţul Prahova, pepinieră care are o întindere de aproape 14 pogoane. 

Condiţiunile vânzărei se pot Vedeă la Serviciul Domenial, Secţia sil- 
vică, al Eforiei Spitalelor civile în orele de cancelarie în toate zilele de 
lucru dela 8—1, garanţia provizorie este de lei 800. 

— La 21 Iulie 1906, orele 10 a. m., pentru lucrările de reparaţiuni 
generale de întreţinere la Ospiciul Mărcuţa, cari după deviz se ridică 
la suma de lei 5.948,05. 

Concurenţii vor prezenta acte în regulă cu cari vor probă că sunt 
înscriși cu patenta de antreprenori de lucrări publice. 

Doritorii de a luă parte la această licitaţiune sunt invitaţi ca în sus 
citata zi şi oră să-și prezinte ofertele d-lor sigilate însoţite de o garan- 
ţie provizorie de 5%, cunoscând că garanţia definitivă va fi de 10|. 

— La 22 Iulie 1906 orele 10 a. m., pentru lucrările de reparaţiuni ge- 
nerale de întreţinere la Spitalul Filantropia şi Maternitatea, cari după 
deviz se ridică la lei 3.630,36, 

— Idem pentru lucrările de reparaţiuni generale de întreţinere ne- 
cesare ospiciului Panteleimon, cari după deviz se ridică la lei 4.663,77. 

— La 24 Iulie 1906 orele 10 a. m, pentru reparaţiunile generale de 
întreţinere la Spitalul de Copii, cari după deviz se ridică la suma de 
lei 3.791 bani 68. 

Concurenţii vor prezentă acte în regulă cu cari vor probă că sunt 
înscrişi cu patenta de antreprenori de lucrări publice. 

Doritorii de a lua parte la aceste licitaţiuni sunt invităţi ca în sus 
citata zi şi oră să-și prezinte ofertele dlor sigilate, însoţite de o garan- 
ţie provizorie de 5°/„ cunoscând că garanţia definitivă va fi de 10%. 

— La 28 Iulie 1906 orele 10 a. m., pentru 100 bonete de postav, 100 
camizoane de flanelă, 100 fuste de flanelă, 100 imantale de postav, 100 
perechi pantaloni de postav şi 100 veste de postav, pentru ospiciul Măr- 
cuţa. Spre a luă parte la această licitaţie se cere o garanţie provizorie 
de 5%, iar garanţia definitivă va îi de 10%/.. 

— La 29 Iulie 1906, pentru vânzarea de veci a locului în suprafaţă 
de 3.870 m. p. situată în comuna Dudeşti de Baltă din jud Ialomiţa 

Garanţie pentru licitaţie lei 30. 

Supra oferte şi oferte eondiţionale nu se primesc. 

— Idem pentru Vânzarea de veri a vilei Eforiei, situată în Sinaia, 
strada. Cantacuzino, împreună cu mobilierul și locul pe care este con- 
struită. 

Garanţie pentru admitere la licitație este de lei 21.500. 

Supra oferte şi oferte condiţionale nu se primesc. 

Pentru orice informaţiuni domnii amatori se vor adresă la Seviciul 
Domenial al Eforiei, Secţia Bunurilor, între orele de lucru de la 10—12 
şi pupă tate a. m. 

icitaţiunele se vor ține în conformitate cu. art. 72—83 din legea com- 
ptabilităţii generale a Statului. 

Caetele de sarcini se pot vedeă la Cancelaria Eforiei, în orice zi şi 
oră de lucru. 

Actul comemorativ a! jubileului de 40 de ani de domnie a M. S. Regelul Carol I şi de 25 
ani dela proclamarea Regatului. — 6. Coşhue, Crugul soarelui.— O nouă varietate de grâu.— 
Radu, Cristofor Columb. — Coust. C. Pop.-Tageă. Scopul şi metodica studiului istoriei în 
şcoala primară. —C. Mateesen, Din literatura populară (Dragnea).—Moş-Neapu, Persia în tre- 
cut.—Marin M. Țieuleseu, Dela Giurgiu la vale pe malul Dunării. — N. Bradea, Despre folo- 
sul scăldătorilor (băilor). — Dela Corod, Examenul şi împărţirea premiilor la Inst. de fete 
“Oteteleşanu: dela Măgurele.—Dr. Irimia Popescu, Turbarea şi botniţa la câini.—GQet., Dare 
-de seamă. —N. Bibiri, O şcoală râu apraciată.—Pr. Vâleu Zamfir, Cine e mai tare, firca sau 

tor, Dela cercul cultural <Negreni:.—Inştiinţări. 

Sfaturi : Scurgerea cleiului din cireș.—Leac pentru friguri. 

Hustraţiuni: M. S. Regele Carol I în ziua când a depus jurământul pe constituţie, 
1866.—M. S. Regele Carol |, în anul 1886. — Mânăstirea Putna din Bucovina. — Mormântul 
Regelui Dariu.—Moschea persană.— Vedere din Giurgiu.—Fântâna Meşterului Manole dela 
Curtea de Argeg.—Jocul ursului. 


Actul Comemorativ 


al jubileului de 40 de ani de domnie a M. S. Regelui Carol | 
şi de 25 ani dela proclamarea Regatului. 


«Noi Carol I, Rege şi Domn al României, chemat prin 
mila lui Dumnezeu şi prin voința poporului pe Tronul 
Principatelor- Unite Moldova şi Țara- homânească, ales fiind 
prin plebiscit Domn al României, cu drept de moștenire, 
sosil-am în ziua 'de 8 Maiu 1866 în Tard şi am pus picio- 
rul pe pământ românesc la Turnu-Severinului, unde cu 
şeapte-spre-zece sute și şease-zeci de ani mai înainte a des- 
călicat Traian, Impăratul Romanilor. Intrând în ziua: de 
10 Maiu în Capitala Noastră, București, începul-am cu 
binecuvântarea lui Dumnezeu domnia noastră. 

«Cea dîntâtu grijă a noastră fiind întoemirea Țării, pro- 
mulgat-am şi am jurat în ziua de 30 Iunie, acelaș an, Con- 
stituția votată în ajun de Adunarea Constituantă, prin care 
așezământ s'au desăvârșit întruparea  Principatelor- Unite 
Române întrun singur stat nedespărțit sub numele de Ro- 
mânia, şi prin care Noi am chezăşuit Naţiunei drepturile 
şi libertățile ce au alcătuit temelia desvoliării sale politice 
de atunci încoace, împlinindu-se îndelungaiele năzuințe na- 
ționale pentru Unire, Dinastie şi Constituţie. 

«In cei 11 ani următori, Noi, împreună cu scumpul nos- 

tru popor, şi cu conlucrarea tuturor acelor ce s'au închinat 
cu credință Tarii şi Tronului, străduil-am şi am isbutit a 
stabili Statul şi Tronul pe trainice temelii, pentru a căror 
întărire Ne-am însoțit în ziua de 3 Noemvrie 1869 cu prea 
iubita noastră consoarta Elisaveta Doamna, şi făcul-am 
de s'au proclamat în ziua de 10 Maiu 1977 neatârnarea 
României, consfințilă prin răsboiu. 

f{cAm avut fericirea să conduc la izbândă oștirea noastră 
reâncepând în ziua de 10 Maiu luptele glorioase ale stra- 


EFIR 


M. S. Regele’ Carol I în ziua când a depus jurământul 


pe constituțiune, 1866. 
(După Bul., Armatei și Marinei). 


bunilor şi făcând*să reînvie, după veacuri de umilire sub 
jugul suzeranității turcești, timpurile de vitejie şi biruințe 
ale Românilor din zilele fericiților întru pomenire eroi ai 
neamului român şi ai creştinătăţii. 

«Cu ajutorul Celui Atotputernic, Noi comandând dinain- 
tea Plevnei _oștirile Noastre, unite cu acele ale Imparatului 

tuturor Rusiilor, fericitul întru pomenire Alezandru IT, Au- 
gustul Nostru prieten şi aliatul Nostru pentru desrobirea 
creștinilor, şi coprinzând în ziua de 28 Noemwrie 1877 Plevna 
cea cumplit întărită, biruit-am şi am învins oştirile osmane 
pe câmpiile din Bulgaria, unde vitejii Noştri ostaşi în lupte 
eroice la luarea Griviţei, a Rahovei, a Plevnei şi a Smâr- 
danului, au recâștigat prin sângele lor neatârnarea Rhomâ- 
niei și slobozenia fraților creștini din Balcani, şi cucerit- 
am vechea Țară românească de peste Dunăre, Dobrogea, 
din nou unind-o apoi prin podul peste Dunăre, pentru care 
biruinţă şi cucerire Dnmnezeu fie lăudat. 


M. S. Regele Carol I, în anul 1886. 
(După Bul. Armatei şi Marinei). 
« Luptele noastre victorioase pentru neatârnarea țării și pen- 
ru desrobirea creștinilor au fost în urmă încununate prin pro- 
clamarea României ca Regat în ziua de 14 Martie 1881. 
Noi Carol T, Rege al României, primil-am şi am pus pe 
capul Nostru în ziua de 10 Maiu Coroana Regală, făurită 
în Arsenalul -oastei din oţelul unui tun luat dela vrâjmașul 
învins la Plevna, iar pe fruntea Reginei Elisaveta Doamna 
o Coroană de aur, amândouă sfințite la Mitropolia din ca- 
pitala Noastră şi menite să fie ca scumpe mărturii ale în- 
temeerii Regatului, simbol al puierei şi al mărirei Româ- 
niei din veac în veac. 
«In vremile de pace ce au urmat după răsbviul neatâr- 
nării, Noi, cu sprijinul sfetnicilor cari Ne-au slujit Nouă 
şi Ţării cu dragoste şi credință, închinat-am puterile Noastre 

pentru propăşirea Românii în desvoltarea sa politică, cul- 
tural şi economică, spre întărirea şi sporirea ei şi spre 
a-i chezășui viitorul. Dorind a întări legăturile Dinastiei 
cu Țara, chemat-am lângă Noi pe iubitul nostru nepot 
Ferdinand, dându-i titlul de principe al României şi moş- 
tenitor presumptiv al Coroanei, carele însofindu-se cu Prin- 
cipesa Maria iubita noastră nepoată, căsătoria lor de Dum- 
nezeu binecuvântată a dat României pe tinerii vlăstari ai 
Dinastiei, născuţi pe pământul românesc şi crescuţi în limba 
Ţării, cari vor strânge tot mai mult aceste legături. 

«Cu darul şi binecuvântarea lui Dumnezeu împlinind 40 
de ani de Domnie şi 25 de ani dela proclamarea Regatu- 
lui, în acelaș timp împlinindu-se 18 veacuri dela întemee- 
rea neamului român prin Traian Împăratul, Noi aducem 
laudă și mulțumire Proniei Dumnezeești care ne-au ajutat 
să ajungem această zi deosebită şi să conducem cu feri- 
cire şi mărirea ei în viitor. Dumnezeu să binecuvinteze şi 
să ocrolească România şi poporul român acuma şi de- 
apururea. | 

«In amintirea împlinirei celor 40 de ani ai domniei 
Noastre şi a celor 25 de ani dela proclamarea Regatului, 
cari s'au serbat cu mare avânt în toată Ţara, poruncit-am 
de s'a alcătuit acest act ai Nostru, semnat de Principesa 
României şi de Principele cel întâiu născut al lor şi în- 
tărit cu pecetea Noastră, şi cu iscălitura miniştrilor Noştri 
ale II. PP. SS. Mitropolitului Primat şi Mitropolitului Mol- 
dovei, ale preşedinţilor Senatului şi Adunării Deputaţilor 
şi preşedintelui Inaltei Curți de Casaţie şi Justiție, și am 
poruncit ca să fie păstrat în Arhivele Statului. 

«Dat în reședința Noastră la Bucureşti, în anul mântui- 
rei una mie nouă sute şase, luna Maiu în 10, începând ul 
41-lea an al domniei Noastre. ' 


Acest act este scris pe un pergament, având pe margini o frumoasă 
pictură de acuarele și mosaic şi coprinzând pe marginea de sus : Stema 
Țării, portretele MM. Lor Regelui şi Reginei, intrarea M. S. Regelui în 
Bucureşti în ziua de 10 Maiu 1866 și încoronarea MM. Lor în ziua de 
10 Maiu 1881; pe marginea din stânga: chipurile Impăratului Traian, 
Mircea-cel-Bătrân, Ştefan-cel-Mare şi Mihai-Viteazul, cu stemele lor ; pe 
marginea din dreapta: Columna lui Traian; iar în partea dejos cadrul 
se închee prin două tablouri reprezentând : Dunărea lui Traian ; cellalt 
un dorobanţ şi podul Regelui Carol I. 


>..." PPPPPPPPPPPPP->>a 


— Cine voiește să ajungă la treapta cea mai inaltă tre- 
buie să înceapă dela cea mai de jos. 

Crugul soarelui. 


âțiva din cetitorii «Albinei» cari au văzut ar- 

ticolul meu despre Anul facerii lumii, ar fi 
dorit să ştie mai multe dintr'ale calendarului 
şi mai ales să afle cum poți găsi cu ajutorul 
crugului solar ce zi a săptămânii a fost lao 
dată oarecare a oricărui an. 

Poate că sunt mai mulți cetitori cu dorința asta, de-a- 
ceea vreau să-i învăţ. Lucru nu e mare, dar trebue pu- 
țină băgare de seamă ca să-l pricepi. 

Pentru înțelegerea mai limpede, am să mai arăt odată 
ce e crugul soarelui. Cetitorii știu că anul are 52 de săp- 
tămâni; acestea fac 364, de zile. Dar anul are 365 de zile. 
Dacă anul ar avea 52 de săptămâni în cap, fiecare an ar 
începe dintr'aceeași zi; ar începe bunăoară cu Luni și s'ar 
isprăvi cu ultima zi a celei de-a cincizeci și doua săptă- 
mână, cu Dumineca. Anul viitor, firește, ar incepe iarăși 
cu Luni și sar isprăvi cu Duminecă, și cel de după el 
tot așa, până în vecinicie. Urmarea ar fi că sărbătorile ne- 
schimbătoare, adică cele cu data fixă, ar cădea vecinic 
într'aceleași zile, Crăciunul în toți anii ar fi să zicem într'o 
Vineri, sf. Nicolae în toți anii într'o Miercuri, și așa mai 
departe. In cazul acesta n'am avea bătae de cap cu talen- 
darul, căci dacă în anul acesta 24 Iunie a fost într'o Vineri 
și în anul 1283 și în 1543 și în oricare alt an din trecut 
ar fi fost tot într'o Vineri, și tot într'o Vineri ar fi în ori 
ce an dim viitor..... 

Dar, cum am zis, anul are 52 de săptămâni și o zi. 
Această zi e, firește, începutul altei săptămâni. Deci dacă 
anul începe într'o Luni, el se isprăveşte tot într'o Luni. Cu 
ce zi începe cu aceea se și sfârșește anul. 1905 are ca 
prima zi Sâmbătă, și tot Sâmbătă îi este ultima. Acest 
lucru face că începutul anilor ia zilele pe rând; anul acesta 
începe cu Luni, cel de după el cu Marţi, al treilea cu Mier- 
curi, al patrulea cu Joi, al cincilea. 

Nu, al cincilea nu începe cu Vineri, ci cu Sâmbătă. Dacă 
ar merge anii înainte luând fiecare altă zi pe rând ca în- 
ceput al său, atunci nar fi fost nevoie să ne ajutăm cu 
născocirea unui crug al soarelui. In cazul acesta ar fi ușor 

să afli ce zi a săptămânei a fost la 1 lanuarie a anului 
1845 bunăoară, căci știind cu ce zi a început anul în care 
mă aflu, m'aș tot scobori cu anii luând zilele indărăt până 
la 1845, sau aș calcula mai repede sărind tot cu șeapte 
ani, sau cu un multiplu a lui șapte. Și tot așa în viitor. 

Tot al patrulea an însă are 366 de zile, căci adăogăm 
la Faur o zi a sfântului Casian. Acesta e anul bisect. Deei 
ziua adăogată, face ca începutul anului viitor să fie cu o 
zi mai târziu decât începutul anului comun. Cu exemplul 
dat, anul al cincilea începe Sâmbăta, al șaselea Dumineca, 
al șaptelea Luni, al optulea Marţi, dar acesta iarăși adaogă 
o zi, deci al noulea va incepe Joi. Şi așa mai departe, tot 
câte 4 ani iau zilele pe rând, și-al cincilea sare peste una. 
Stând tot pe lângă exemplul” nostru, în anul al cincilea a 
sărit peste Vineri, într'al noulea peste Miercuri, într'al trei- 
sprezecilea va sâri peste Luni, într'al șaptesprezecilea peste 
Sâmbătă, într'al douăzeci și unulea peste Joi, intr'al două- 
zeci și cincilea peste Marţi, iar intr'al douăzeci și noulea 
va sări peste Duminecă și va incepe cu Luni tocmai ca 
in anul dintâiu. 

Aici apoi se vor repeta tocmai pe tocmai și începuturile 
anilor și săriturile zilelor. Deci anul 1 și 28 închid un șir 
de ani, care se numește Crugul .soarelui, o măsură care se | 
repetează mereu. (1) Anul al douăzeci și noulea e-tot unul 
cu anul 1, anul 30 tot unul cu anul 2, și așa încolo. Anul 
nostru 1905 e tot unul cu anul 1877, căci dela unul până 
la altul sunt 28 de ani, au adică acelaș număr al Crugu: 
lui soarelui, și cine are un calendar dela 1887 ori dela 1849 
il poate întrebuința pentru anul acesta, în ce privesc săr- 
bătorile fixe, tot așa calendarul din anul 1905 e bun pen- 
tru anul 1933, căci e tot acelaș, și pentru ori ce an din 
viitor care va avea acelaș număr al Crugului solar, adică 
tot peste 28 de ani. 

Ca să ştii cu ce zi incepe un an oarecare, trebue, după 
cele spuse, să ştii care-i este numărul Crugului solar al 
anului. Numărul crugului pentru anul 1905 este 21, și toc- 
mai 21 a fost şi în anul în care sa născut Domnul Hris- 
tos, deci dacă ar fi fost şi intracelaș an sărbătorile de a- 

(1) Anii dintr'un Crug se numără pe rând 1, 2, 3 până la 28. Acest 
număr e numărul crugului solar. 

cum, toate ar fi fost — cele neschimbătoare — la fel cu 
cele din 1905. 

Numărul crugului solar ţi-l dă calendarul de-a gata. Ca 
să-l găsești singur, cauţi al câtelea an e anul cu pricina 
dela facerea lumii ; adică leatul, cum ziceau bătrânii. Anul 
facerii lumii e 5508 — acest număr să nu-l uiţi — înainte 
de nașterea lui Hristos. Intr'acest an crugul soarelui a fost 
1, căci a fost anul întâiu al lumei și al soarelui. Acum la 
5508 adaogi anii dela Hristos și suma îți arată leatul dela 
tacerea lumii. Bunăoară 5508 cu 1905 face 7413, decia- 
nul nostru e anul 7413 dela facerea lumii. 

După ce-ai găsit leatul, cauţi să vezi câte grupuri încap 
in el, și restul îți arată numărul crugului solar pentru anul 
acela. Exemplu, anul nostru, 7413 împărțit cu anul crugu- 
lui adică cu 28 arată că au trecut 264 de cruguri până 
acum, și restul e 21, care e numărul anului nostru. Pen- 
tru orice an ai căuta, numai de rest ne pasă, căci el sin- 
gur e numărul căutat. Dacă rămâne rest zero, cum ar fi 
la anul 1912 ori 1940 bunăoară, âtunci numărul crugului 
e tocmai 28, cel din urmă 

Până aici lucrurile sunt limpezi și, cred, că le-au price- 
put cetitorii. Ca să se deprindă singuri a găsi crugul so- 
lar, îi povățuesc să-și facă singuri socotelele. Să caute, ca 
pildă, se potrivește ori nu, că în anul 1941 va fi numărul 
crugului 1, în anul 2013 va fi numărul 17, în 2161 va fi 
3; că în anul 1409 a fost numărul 1, în 878 a fost 2, că 
anii 1945 și 2477 vor avea acelaș crug. Care? Că anul 
nostru 1905 a avut acelaș număr cu anul 1 in care sa 
născut Hristos. Anul în care a murit Mihai-Viteazul (1601) 
are ori nare acelaș crug solar cu anul 1866, şi, dacă n'are 
deosebirea nu e 15? 

Temeiul mi-a fost, ca să fac pe cetitor să ia bine aminte 
că crugurile solare încep dela anul facerii lumii, și să pri- 
ceapă rostul calculării. Acum să-l invăţ cum s'o facă mai 
lesne. Domnul Hristos s'a născut în anul 1 care avea cru- 
gul solar 21, deci cel din urmă an al păgânătății avea cru- 
gul cu numărul 20. Cetitorul să nu uite că noi putem nu- 
mära anii de dinainte de Hristos și înainte și îndărăt. Când 
îi numărăm înainte, îi numim «dela facerea lumii», dar a- 
cest lucru e prea greoiu pentru istorie şi nu se impacă cu 
Știința. In istorie îi numărăm îndărăt, adică luăm anul naş- 

terii lui Hristos la mijloc şi de-acolo numărăm și încolo și 
încoace într'acelaș fel. Așa se face că avem de două ori 
una după alta anul 1: anul 1 de dinainte de Hristos și 
anul 1 după Hristos (care într'adevăr nu e primul după 
nașterea lui, ci e chiar anul nașterii). Așa dar anul 1 îna- 
inte de Hristos avea crugul soarelui 20. Acest număr dacă 
îl adaog la anul dela Hristos căruia îi caut crugul, e tot 
una ca și când i-aș adăoga anii dela facerea lumei până 
la Hristos. Așa dar ca pildă: 


1905-+-5508—7413 
19054- 20—1925 


acum dacă împărțim atât pe 7413 cât și pe 1925, cu 28 
restul e tot acelaş 21, care e numărul crugului anului 1905. 
E mai lesne de socotit cu 20 decât cu 5508, și e număr 
mai lesne de ținut în cap. Să înțelege că-l poți întrebuința 
numai pentru anii de după Hristos, căci el arată tocmai 
crugul anului de dinaintea nașterii lui. 

Pentru anii de dinainte de Hristos iai simplu leatul — 
anul dela Adam — și-l imparți cu 28. Dar tocmai aici e 
de băgat de seamă cu felul de numărare al anilor. Dacă 
iei un an, de pildă 342, înainte de Hristos, crugul nu i-l 
poţi găsi decât schimbând (1) anul în leat dela facerea 
lumii, şi așa cu ori care alt an numărat după obiceiul is- 
toriei cu «înainte de Hristos». 

G. Coşbuc. 


O nou varietate de grâu. — La şcoal de agricultură dela 
Herăstrău s'a făcut anul acesta experienţă cu o varietate de grâu 
numită «şerif» spre a se vedeă dacă poate fi aclimatizată la noi. 
Foloasele ce le dă această varietate de grâu, faţă de cele cul- 
tivate până acum la noi, sunt următoarele: 

Paiul e foarte gros, cu frunze lungi și late, astfel că acest 
grâu se împotriveşte vântului celui mai puternic şi nu se culcă 
nici de ploaie. Bobul e apoi foarte bine legat, astfel că nu se 
scutură. Varietatea aceasta fiind apni târzie, trebuie secerată la 
finele lunei Iunie. 


(1) Schimbarea o faci uşor. Până la Hristos au fost 5508 ani, dintre 
aceştia scazi 342, şi găseşti că anul acesta este 5.166 dela facerea lumii. 

CRISTOEOR COLUMB 


a 8/;, Maiu 1906 s'au împlinit 400 de ani dela moar- 
tea lui Cristofor Columb, care s'a întâmplat în anul 
1506. 

Ziua aceasta trebuie să fie pentru totdeauna în- 
scrisă în analele geografiei şi în ale progresului ome- 
nirii; dar cu deosebire ea trebuie sărbătorită de unele state 
europene, iar mai presus de toate Americanii trebuie să-și 
aducă aminte veşnic de acela care a deschis drumul şi a fă- 
cut cu putință existenţa statelor americane de azi. 

* 


Socotim că este o datorie impusă de programul revistei 
noastre, să spunem câteva cuvinte asupra acestui mare eve- 
niment de care e legat numele lui Columb: descoperirea 
Americii. 

Poate că prima întrebare la care trebuie să ne oprim este 
următoarea: Descoperit-a în adevăr Columb America ? 

Socotim că se cade a răspunde: da. E adevărat că, încă 
de prin veacul IX-lea, Norvegienii cari au colonizat Islanda, 
au ajuns până în nordul Americii, dar lucrul n'a avut nici 
o urmare, şi pentru, omenire în genere a rămas necunoscut. 

Trebuie de asemenea să recunoaştem că ideia lui Columb 
nu i-a venit într'o zi ca din senin, că ea s'a închegat din 
citirea cărţilor, raporturile cu diferiţi călători ce a cunoscut 
în- țările pe unde a umblat, în fine că mai erau şi alţi oa- 
meni cari credeau ca dânsul în acea vreme. 

Cu toate acestea, Columb e omul care a avut energia să 
ducă la îndeplinire o teorie pentru care nu există atunci 
nici o dovadă pozitivă; iar opera lui Columb a fost îndată 
cunoscută de lume şi ceeace s'a început odată nu s'a mai 
părăsit, ci s'a tot desvoltat până la situaţia de azi. 

Despre familia, copilăria şi studiile lui Cristofor Columb 
nu sunt ştiri destul de hotărite. Anul naşterii nu este nici 
el sigur. Cei mai mulţi scriitori admit 1446. Se mai cunoaşte 
de asemenea că eră de fel din orașul Genova (Italia), că 
eră fiul unui ţesător, că învățase şi el meseria tatălui său, 
dar că în acelaş timp făceă dese călătorii. - 

De pe la 1473 i se pierde urma în Italia. Se vede că atunci 
a pornit în călătorii mai lungi. A mers şi în Portugalia, 
unde s'a şi căsătorit. 

Acolo a făcut cunoscute planurile lui şi a cercat mai în- 
tâiu să le aducă la îndeplinire. 

* 


Pe vremea lui Columb se păstrase aproape întreagă cre- 
dința celor vechi despre forma pământului. Se credeâ că lu- 
mea toată e alcătuită din continentele cunoscute pe atunci 


= 


www.dacoromanica.ro 


ALBINA 1107 


(Europa, Asia, Africa); că pământul e întins şi aşezat pe 
nişte temelii, despre cari nimeni nu ştiă să spuie nici un fel 
de amănunt; că de jur împrejurul uscatului este apă, nu- 
mai apă. 

Ţara cea mai depărtată spre răsărit, care se cunoşteă pe 
atunci, eră India. In India, mergeau Europenii cu vase pe 
Marea Mediterană până în Asia mică şi de acolo pe uscat, 
cu mari şi mari greutăţi. 

Columb credeă că pământul este rotund şi că prin urmare 
dacă o merge cineva mereu spre apus în loc să meargă spre 
răsărit, tot la India trebuie să ajungă. 

Acesta eră planul lui; se cereă însă bani pentru ca să-l 
pună în aplicare. A încercat întâiu în Portugalia, pe urmă 
în Franţa, în Spania şi în Anglia, dar fără isbândă. 

D'abia în anul 1492, după multe şi grele încercări, a reu- 
şit să aibă mijloacele necesare. Trei corăbii au pornit din- 
tr'un port spaniol şi, după ce s'au oprit în insulele Canare, 
au luat drumul necunoscutului. 

S'au scris multe despre această primă călătorie: unele 
adevărate, altele înflorite de povestitori. E foarte cu putinţă 
ca marinarii, cari plecase cu încredere în conducătorul lor, 
văzând că trec zile şi nopţi, şi nopţi şi zile, iar la pământ 
nu ajung, să fi pierdut nădejdea şi, de teamă să nu se pră- 
pădească în pustiurile oceanului, să fi cerut a se întoarce. 
O asemenea revoltă ar fi pe deplin înţeleasă. Şi dacă o fi 
fost aşă, ce groaznice chinuri pentru sufletul lui Columb! 
Dacă în adevăr le dase răgaz de trei zile şi le spusese că 
neajungând la ţinta călătoriei, se vor întoarce, în ce nea- 
stâmpăr trebuie să fi petrecut el ceasurile acelea !.. Şi apoi 
ce bucurie când, după 32 de zile dela plecarea din insulele 
Canare, au zărit pământ şi au văzut oameni! 

Ajunsese într'o insulă, pe care au numit-o San Salvador. 
Indigenii îi ziceau Guanahani. Tot atunci au descoperit in- 
sulele Cuba şi Haiti. 

lăsând acolo o seamă din oamenii ce adusese cu sine, 
Columb s'a întors. După 7 luni şi 12 zile dela plecare, so- 
sià acum triumfător. S'a descris de către oamenii din vre- 
mea aceea sărbătoarea ce sa făcut când a intrat în Spania 
şi când l-a primit regele de-atunci (care-i înlesnise plecarea). 
Descoperitorul aduceă cu sine obiecte lucrate de locuitori, 
pietre preţioase şi oameni din partea locului, oameni cu piele 
roşie şi mult deosebiți de Europeni. 

Despre această călătorie a publicat o descriere, zicând că 
a descoperit India. 

Primul pas eră făcut. Numit vice-rege peste ţările ce a 
descoperit şi va descoperi, Columb se grăbi să plece pen- 
tru ca să întinză mai mult stăpânirea sa. 

Porni deci în anul 1493 şi stete trei ani. Dar acum avea 
17 vase sub ordinile sale şi 12.000 de oameni. In această 

vreme s'au descoperit o sumă de insule şi s'au întemeiat 
multe colonii spaniole. Insă cu ce greutăţi! Câte lupte cu 
indigenii! Câţi oameni au pierit!.. 

In a patra călătorie (1498 — 1500) s'au mai descoperit in- 
sule şi o parte din ţărmul continentului propriu zis (Ame- 
rica de sud). In acest timp, Columb a căutat să organizeze 
coloniile, să pună regule în exploatarea bogățiilor. Se vede 
însă că nu eră bun administrator. Certuri şi scandaluri is- 
bucniră. Reclamaţii se trimiseră în Spania. Acolo Columb 
îşi şi făcuse destui dușmani. Aceştia reuşesc să convingă pe 
rege a încredinţă lui Bobadilla, inimic declarat al descope- 
ritorului, sarcina unei anchete. Indată ce acest comisar al 
guvernului a ajuns în colonii, a suspendat din funcţiune pe 
Columb şi pe fraţii lui şi i-a pus în lanţuri. Sfârşind cerce- 
tarea, s'a întors aducând şi pe cei socotiți vinovaţi. Se zice 
că aşă de mare a fost indignarea Spaniolilor când au vă- 
zut că se coboară din corabie, târind lanţuri groase legate 
de picioare, acela care fusese sărbătorit cu câţiva ani mai 
nainte, în cât regele a trebuit să destitue pe Bobadilla şi 
să redeă toate onorurile şi toate drepturile lui Columb. 

Se vede însă că de-acum steaua- acestuia pălise. A patra 
călătorie făcută în anii 1502—1504, a fost un lanţ de nevoi 
şi wa avut nici un succes. Columb, părăsit de tovarăşii săi, 
eră să piară în mijlocul indigenilor, dacă, spre norocul lui, 
nu s'ar fi produs o eclipsă, pe care a ştiut s'o prevestească 
şi prin aceasta să impresioneze pe indigeni şi să-i câştige 
în partea sa. 

N'a fost mai fericit când s'a întors în Spania după această 
încercare. A petrecut ultimii ani ai vieţii în mare strimtoare 
şi a murit apoape în mizerie în anul 1506. 

Posteritatea însă a fost mai dreaptă pentru el şi totdea- 
una numele lui Columb se va pomeni cu veneraţiune și în 
America şi în Europa. 


e DEP 


Scurgerea cleiului din cireși, —S'au căutat mereu mijloace 
de a opri scurgerea cleiului la cireși și din întâm.- 
plare s'a găsit un mijloc practic prin întrebuința- 
rea de săpun negru. Procedarea e foarte simplă. 
Se face din acest săpun o pastă, cu care se unge 
coaja vătămată; pe deasupra se pune o legătu- 
ră. Prin acest mijloc au fost scăpaţi de peire mulți 
cireși. 


Radu. 


` 

Stopul şi metodica studiului istoriei i Ștoala primará. 


1. Scopul. 


Patria fiind pământul pe care l-am moștenit dela străbuni, 
apărat cu sângele şi vieaţa lor, locul pe care ne-am născut şi 
în care trăim, este o sfântă datorie pentru noi de a o apără şi 
a ne jertfi pentru dânsa, pentru a o lăsă și noi neștirbită urma- 
şilor noştri. Mai mult, patria închegând într'insa, pe lângă teri- 
toriu, rasa, limba, obiceiurile, aspiraţiunile neamului întreg şi res- 
peetul către înaintaşii noştri, şcoala este chemată să facă ca ace- 
ste simţiri să se nască şi să se sape adânc în inima copiilor. 

Trebue dar să urmăm astfel în educaţia ce o dăm copiilor, 
încât ei să prețuiască binele patriei. 

Studiul istoriei, cu povestirile ei asupra faptelor măreţe ale 
eroilor noştri ca şi suferinţele îndurate în cursul vremilor, este 
cel mai puternic îmbold pentru iubirea de patrie. 

Scopul dar ce trebue să urmărească dascălul în predarea i is- 
toriei este, — după cum ziceà d-l Haret, lost Ministru, într'o cir- 
culară, — să facă pe copii să preţuiască evenimentele mari ale 
istoriei noastre, să se încredinţeze că strămoșii lor au lost eroii 
ce au luptat și şi-au vărsat sângele ca să păstreze ţara care-i 
adăpostește astăzi. Să-i încredinţăm că ţara lor este cea mai 
bună ţară, că neamul românesc este cel mai viteaz, cel mai no- 
bil, cel mai energie dintre toate neamurile. In fine să le sădim 
în inimi credința în bine. 

Reuşind a sădi aceste sentimente, vom aveă conștiința că ne-am 
tăcut pe deplin datoria de dascăli şi mângâerea că am contri- 
buit la fericirea şi înălțarea patriei. — Tot astiel am îndeplinit 
şi principalul scop al studiului istoriei în școală. 


II. Metodica. 


Studiul istoriei având menirea de a înrâuri asupra sentimen- 
telor copiilor, se cere din partea dascălului multă băgare de 
seamă pentru ca să ajungă a desvollă în fragedele lor inimi pe 
cele bune, mari şi frumoase şi a ina biiși pe cele rele, josnice 
şi urite. 

Dacă, pentru nevoile vieţei este de neapărată trebuinţă cu- 
noaşterea socotelilor, scrisul şi cetitul, apoi pentru a fi bun ce- 
tăţean, bun Român, şi astfel a fi folositor neamului şi țărei, cată 
să tormăm caractere, patrioţi, cari să fie în orice minut destoi- 
nici de a pune la picioarele patriei, avutul şi vieaţa lor. 

O bucată de istorie bine predată să adresează tuturor facul- 
tăţilor morale şi intelectuale ale copilului. 

Istoria este soră bună cu geografia, zice d-l Costescu, în me- 
todica istoriei. Ele trebue deci să pășească totdeauna alături, 
completându-se una pe alta. 

Cunoașterea localităţii unde sa petrecut un fapt istoric îl 
face mai atrăgător şi mai explicit. 

Prima grije dar, într'o lecţie de istorie, va fi să schițăm pe 
tablă localităţile unde au avut loc întâmplările ce avem să po- 
vestim. Această schiţă geografică, împreună cu reimprospătarea 
ideilor dejă cunoscute, legate de subiectul nou, formează pre- 
gătirea lecţiunii. 

In povestirea unui fapt istoric fiind o înlănţuire de mai multe 
şiruri de idei, subiectul trebue divizat în părți. Fiecare parte 
se povesteşte, se rezumă şi concluzia ge notează pe tablă. 

Insugirea de eăpetenie în expunerea unei lecţiuni este entu- 
siasmul ce se pune în predarea ei. 

Vorbele vii, alese, frumoase şi curat româneşti, cari să dea 
coloritul adevărat al faptului, atrag atenţia copilului, ele des- 
voltă sentimente de mândrie când descriem fapte mari și de in- 
dignare când desctiem fapte josnice. Pentru a desvoltă însă pa- 
triotismul, se cere căldură în vorbire. O lecţie de istorie trebue 
în primul loc să aibă de scop desvoltarea iubirii de patrie. Dacă 
nu se reuşeşte a face ca inima copilului să simtă ceea ce voim 
să-i expunem, dacă nu reuşim a-l transportă în fața evenimen- 
telor ce-i povestim, a-l face să i se pară că vede atunci în mo- 
mentul când îi vorbim, vamenii-și faptele ce povestim, lecţia 
nu e reuşită, e timp pierdut.- 

Căldura povestirii atârnă mai ales de 2 lucruri: a) dela cu- 
vintele ce întrebuințăm şi b) dela tonul ce dăm povestirei. Prin 
urmare mijloacele în predarea istoriei sunt vorbele şi tonul. 
Când ai de zugrăvit înaintea copiilor pe eroii noştri Ştelan, Mi: 
hai, Mircea, lon-Vodă cel -Cumplit, etc., să pui atâta căldură în 
cuvântare încât să reușești a deschide mormintele lor şi să-i 
faci să apară în carne şi oase înaintea imaginaţiei copilului. 

Ridicaţi pietrele de pe mormintele marilor noştri eroi şi prin 
graiul vostru dulce, entusiasmat şi cald, laceţi-i să apară în faţa 
strănepoţilor lor. Povestiţi faptele lor cu atâta inimă, cu atâta 
dragoste, cu atâta adoraţiune, încât să devie adevărată icoană 
pentru cei ce vă ascultă. Monotonia vocii, răceala povestirei, ori 
cât de frumoasă ar fi fraza ce întrebuinţezi, nu lasă nici o în- 
tipărire în inima copilului. A mișcă sufletul copiilor, a le în- 
călzi inima, a-i face să treacă cu tine prin toate peripeţiile fap- 
telor de cari le vorbeşti : iată cheea cu care vei deschide cele 
mai ascunse incuetori ale sentimentelor omeneşti. 

A pune în legătură faptul istorie cu poezia şi muzica este a 
pătrunde adânc în sufletul copiilor. 

Aşa după cs am povestit bunăoară: Revoluţia dela 1848, pu- 
tem cântă: Deşteaptă-te Române, sau vorbind de Unirea prin- 
cipatelor putem cântă: Flora unirei; iar povestind bătălia dela 
Rovine, putem cità strofa din poezia lui Eminescu Mircea și 
Baiazid : 

Ca potop ce prăpădește, ca o mare turburată 
Peste un ceas, păgânătatea e ca pleava vânturată. 


Acea grindină oţelită în spre Dunăre o mână 
Iar în urma lor se'ntinde falnic armia Română. 

Sau povestind înfrângerea oștilor lui Ştefan la Valea Albă, 
putem recită o parte din poezia : Visullui Ştefan de Bolintineanu: 
Fraţilor de arme, fala românească! 

Dacă e să piară țara părintească, 
Dacă'n cartea soartei este însemnat 
A pieri poporul cel mai lăudat, 
Cel puţin atuncia piară vitejește 
Remuşcână toiagul care îl loveşte. 
Astfel e Românul şi'n a lui cădere 
Cine îl răneşte după dânsul piere! 
Sau povestind izbânda lui Ştefan dela Racova, sfârşitul Sen- 
tinelei Române de Alecsandri : 

Să trăeşti ostaş Romane, 

Stâlp al lumei apusane! 

Tu cu pieptu ţi ai oprit 

Valul crunt din Răsărit 

Și cu brațul tău armat 

Pasul soartei l-ai schimbat ! 


După ce s'a desfășurat subiectul, îl reconstituim prin întrebări 
după punctele însemnate pe tablă. După ce am rezumat parte 
cu parte, reconstituim lecţia întreagă. Din unele lecţiuni pu- 
tem trage, fie un învăţământ patriotic, fiv o maximă patriotică. 

Printre mijloacele prin cari ajungem a întipări mai bine în 
mintea copilului faptul ce povestim sunt şi tablourile istorice 
cari trebuesc arătate în momentul povestirei. 

Ştim cu toţii însemnătatea steagului (drapelului) prin care 
simbolizăm ideea de patrie. E necesar ca la fiecare lecţie de 
istorie să-l avem înaintea copiilor. 

'La tratarea unei biografii ar [i de atins punctele următoare: 
1) origina eroului; 2) exteriorul său, când îl cunoaştem, arătând 
înacelaş momentchipul lui; 3) faptele importante şi 4) caracterul. 

In privinţa înfățişerii materialului istoric, avem mai multe 
metode și anume: 

Metoda biografică, atunci când condensăm, evenimentele însem- 
nate ale unui timp în jurul unui om, ca şi cum el singur le-ar fi produs 

Metoda pragmatică care înşiră cauzele cari au produs feno- 
menele istorice şi apoi urmările acestor fenomene. Faptele ce 
se săvârşesc sunt înfăţişate ca emanând dela societate. 

Metoda regresivă care pleacă dela prezent ia trecut. (Prog. cl. IHI). 

Metoda progresivă sau cronologică care face cunoscute 
faptele în ordinea întâmplării lor. 

Metoda geografică când se face istoricul unui ţinut anumit. 

Metoda analitică când se grupează materialul istoric după peri- 
oade, se studiază toate şi apoi se aleg episoadele mai însemnate. 

Metoda sintetică când se face istoricul locului natal, apoi a 
judeţului, ţărei şi celorlalte ţări. 

Cele mai întrebuințate în școala primară sunt metoda biogra- 
fică şi cea pragmatică. 

Aşă, voind a înfăţigă copiilor pe Ştefan cel Mare, vom ură 
metoda biografică, căci omul produce evenimentele. Povestind 

revolnţia lui Tudor Vladimirescu, revoluţia dela 1848 sau Uni- 
rea, he vom servi de metoda pragmatică căci evenimentele pro- 
duc oamenii. 

Oricare ar fi metoda, la studiul istoriei trebue să ne adresăm 
mai mult inimei copiilor şi mai puţin memoriei lor. 

Bucăţile de istorie trebuesc să devie povestiri cari prin im- 
presia produsă asupra inimei se lipesc de fiinţa copilului. 

După cele spuse, am putea stabili următoarea ordine metodică: 

1) Pregătirea, rechemarea faptelor cunoscute în legătură cu 
lecţia nouă, schiţa geografică a localităţii faptului petrecut, 

II) Analisa, adecă descompunerea bucății în mai multe 
părţi. Fiecare parte se narează, se reproduce de copii şi apoi 
se rezumă într'o idee care se înseamnă pe tablă. 

INI) Sinteza adecă reconstituirea subiectului prin adăogirea 
părţilor desvoltate la ideile de pe tablă, mai întâiu prin între- 
bări și apoi liber. 

IV) Scoaterea unei povefe morale sau marime patriotice. 
un cântec sau o poezie patriotică, şi 

V) Aplicarea acestei idei la cazuri din vieaţă. 

Planul lecţiei ar fi: 
a 
n Pregătirea. i + | 8) Ba merata notme 

c) Anunţarea nouei lecţiuni. 

í Povestirea faptului parte cu par- 


te, cu arătarea de chipuri gi tablo- ` 
uri istorice. 


1) Intuirea . . | 
(Expunerea fapt.) l 


H) Predarea, . 
2) Sistematizarea . 


Scoaterea ideilor principale şi a 
faptului dominant, 

Scoaterea unei maxime patriotice 
sau a unui învăţământ. 

Un cânt, o poezie patriotică. 


III) Aplicarea. Asemânarea cu cazuri din vieaţă. 


Am arătat în scurt scopul şi metodica istoriei în şcoala primară. 

Neîndoelnic că în totul sunt lipsuri, de ceeace sunt încredin.- 
țat însă este faptul că lucrându-se măcar astfel cum am arătat, 
vom ajunge să fim împăcaţi cu noi înşine. 

Rolul nostru, al dascălilor, este foarte greu de îndeplinit, căci 
ceilalţi factori cari ar trebui să meargă mână'n mână cu școala, 
nu numai că n'o fac, dar chiar ne pun bețe în roate. 

Familia ne urăște şi suntem daţi copiilor ca supremă spaimă 
când nu sunt cuminţi, societatea strică şi ceeace ajungem să fa- 
cem, iar statul preocupat de alte mari nevoi sociale, ne lasă la 
voia proprielor noastre forţe. Fie ca zile mai bune să se reverse 
asupra scumpei noastre ţări, pentru fericirea neamului Româ- 
nesc pe care trebue să-l iubim din toată inima și din tot sufle- 
tul nostru. Termin cu cuvintele poetului: 

Vezi o culme muntenească . 
Şi-o căsuţă dedesupt 

Este casa părintească 

Unde laptele am supt. 


wwWw.dacoromanica.ro 


ALBINA 1113 


Fericit dascălul care va ajunge să facă a [i sfinţită culmea, munţii, 
văile, trumoșii noştri codrii şi nepreţuita căsuță în care am 
supt laptele mamei. 

Să ne unim cu toţii întrun gând șintr'o voință, să ne dăm 
toată puterea noastră de muncă, toată priceperea şi toată dra- 
uostea de care suntem capabili, pentru ca să sădim în inimele 
celor cari ne sunt încredinţaţi, astfel de sentimente şi putere de 
voinţă încât mai curând gau mai târziu dela Tisa pân' la Mare 
din Carpaţi până'n Balcan să se audă frumosul graiu românesc 
sub un singur cap şi sub aceleaşi legi. 

Const. C. Pop.-Tașcă. 


DE DD 0 op 


—= Din Literatura Poporană =— 


Dragnea. 


Foicică brebenel 
Şi erà d'un uncheşel, 
E] un fecioraș aveă 
Cu el împeţit plecă, 
Intr'o “sfântă Vinerea. 
Sâmbătă că-l logodiă, 
Duminecă îl nunteă, 
Luni pică carte domnească, 
La oaste să mi-l pornească. 
Iară Dragnea ce-mi zicea? 
“Stăncuţă, nevasta mea, 
Tu s'asculți de maică-ta, 
Până-o veni neicuţa. 
«Şi să semeni busuioc 
«In vatră nouă de loc; 
«Şi d'o răsări frumos, 
Să ştii că sunt sănătos; 
«lar d'o răsări pălit, 
Să ştii că m'am prăpădit.» 
Foicică ș'o lalea, 
Dar Stăncuţa ce-mi făcea ? 
Nouă ani că-mi văduviă 
Nici mai mult că nu ţineă, 
Și cu altul logodiă. 

Dar unchiașul ce-mi făcea? 
Sapă şi săpoi luă, 

In grădină că-mi plecă, 
La grădina din luncet, 
Unde curge apa 'ncet. 

Pe drum că mi se uită, 
Când în lungul drumului, 
Zări coama murgului 

Şi şaua voinicului. 

De repede ce-mi veniă, 
Nici ziua bună că-mi da 
Și din gură aşă zicea: 

— «Ce faci, moșule, în grădină ? 
— Sap via pe sub tulpină, 
«Să sece din rădăcină; 
«Cam avut d'un fecioraş, 
«Şi l-a luat turcii ostaş. 
«Şam avut o noră rea, 
«Şi azi e nuntă la ea.» 
Dar voinicul ce-mi zicea? 
«Lasă, moșule, via 

«Și hai, să vedem nunta, 
«Că vie îi mai săpă, 

«Dar nuntă n'ăi mai vedeâ.» . 
Şi de zor ce se zoreă, 

Pe moş nici că-l aşteptă 
Ci "nainte că-mi plecă. 
Nici locul nu-l cunoșteă: 
Pe unde eră ogorul, 
Creșteă pirul şi mohorul; 
Unde eră curţile, 

Crescuse cucuţile. 

Şi mergeă şi iar mergea 
Şi peste nuntă că-mi da, 
De pe cal descălecă, 

In grajdiu de piatră-l băgă 
Și la masă că-mi venea. 
Iar nașul mi-l întrebă: 

— «De unde eşti, băeţaş? 
«Din ce sat, din ce oraş? 
«Aici cum de te aflaşi ?» 

— =Sunt băiat din Ţaligrad 

-Şi-am cătănit la 'mpărat 

«Şi acum m'am liberat. 

«Aduceţi mireasa 'ncoa, 

«S'o dăruese cu cevă, 

«©aşà este datina.» 

lar naşul că porunciă, 

Mireasa că-mi aduciă. 

Dară el ce-mi mai făcea? 

In ochi negri mi-o priviă 

Şi el că o dăruiă, 

Çun galben o dăruiă! 

Dar mâna când întindeă, 

Ea în deget că-mi zăriă 

Ineluşul de argint, 

Sehimbat dela logodit. 

Foaie verde iarbă amară, 

Imi întră Stanca 'n cămară 

Şi-mi plângeă până 'n disară 

Soarele când scăpătă, 

Din cămară că-mi eşeă 

Și din gură așă grăiă: 

— «Beţi copii, vă veseliţi, 
La nuntă nu mai gândiţi 
Că mie, că mi-a venit, 

«Dragnea cu care-am nuntit, 

«Că mi-a fost mie ursit.» 
Foaie verde ş'o lalea, 

Dară Dragnea ce-mi făcea ? 

Mare masă că 'ntindeă 

Şi mi-şi bea și mi-și mâncă, 

Şi tare se 'nveseliă, 

Cu nuntaşii-alăturea. 


Din colecţia, GC. Mateescu. 
Com. Titeştii-Argeș. 


- ---- -—-.P- .P-..-1..-..-- 1.1... -.-..--.. 


Rugăm pe abonaţii noştri rămași în urmă cu plata 
abonamentului să se grăbească a-l trimite, Le-am 
făcut cunoscut de mai multe ori timpul pe care 
datorese și regretăm că trebue să revenim. 

ADMINISTRAȚIA. 

Din povestile lui Moş-Neasu 


Persia în trecut. 


Persia este o ţară a cărei istorie începe din timpuri foarte 
depărtate. Dacă ar vrea să facă o serbare pentru înteme- 
ierea statului, Perşii ar trebui să socotească dela anul 560 
înainte de Isus Christos, căci atunci se ridică regele numit 
Civu (1) şi ridică cu el şi neamul Perşilor, care până atunci 
trăise sub stăpânirea poporului Mezilor. 

Odată tari, stăpâni ei. peste stăpânii lor de odinioară, Per- 
şii cu regele lor cel viteaz pornesc să cuprindă și alte ţări 
şi în adevăr cele mai însemnate state dimprejur cad în pu- 
terea lui Ciru. Lidia, unde domniă un rege, de a cărui bo- 
găţie se dusese vestea în lume, se face provincie a impe- 
riului persan. Babilonienii, cari strălucise prin puterea şi ci- 
vilizaţia lor, sunt de asemenea supuşi. 

Pe aceeaşi cale urmează fiul lui Ciru, numit Cambise 
care-şi întinde domnia peste Egipt. 

Astfel, când, pe lu anul 520 înainte de Christos, regele 
Dariu se urcă pe tron găseşte un imperiu întins şi domnia 
lui înfăţişează punctul cel mai înfloritor din toată istoria 
Perşilor. Imperiul lui cuprindea, pe lângă Persia de azi, re- 
giunea Caucazului, Asia mică, Siria, Egiptul, Turchestanul, 
Afganistanul şi Belucistanul. 

O asemenea împărăție trebuiă bine organizată şi Dariu 
întocmeşte mai întâiu o administraţie despre care scriitorii 
vechimii vorbesc cu multă admiraţie. Fiecare provincie se 
cârmuiă de sine prin nişte satrapi, locţiitori ai regelui, iar 
acesta aveă oameni trimişi înadins ca să cerceteze cum se 
petrec lucrurile. Ei purtau numele de «ochii şi urechile re- 
gelui.» 

Nu s'a mulțumit însă Dariu cu gloria de a fi organiza- 
torul statului, ci a dorit să meargă şi el pe calea cuceri- 
rilor ca înaintaşii săi şi a trecut în Europa. Aceasta a fost 
spre nenorocirea imperiului. Putem zice că în mijlocul celei 
mai mari străluciri este începutul căderii lui. 

Un scriitor grec vestit din vechime ne-a lăsat povestirea 
expediției pe care a făcut-o Dariu în Europa. Ea intere- 
sează dacă nu istoria Românilor, dar istoria pământului pe 
care trăesc Românii. Prin ţările noastre şi mai sus, prin Ru- 
sia de astăzi, locuiă atunci neamul Schiţilor. Dariu ar fi vrut 
să-i supuie și a trecut în adevăr Dunărea; dar Schiţii s'au 


(1) Formele numelor ce dăm regilor de pe atunci sunt departe de for 
mele din limba acelei vremi, dar sunt în genere cunoscute aşa din căr- 
tile de şcoală şi nu ar fi prea mare câştig să le apropiem de cele vechi 

retras şi când regele persan i-a ameninţat cu puterea, ei 
i-au trimis o broască, un.şoarece şi cinci săgeți. Se poves- 
teşte că Dariu a înţeles că Schiţii se supun, adică îi dau 
cele trei elemente înfăţişate de broască (apa), de şoarece 
(pământul) şi de săgeți (puterea); dar unul mai priceput 
i-a spus că se înşală şi că darurile Schiţilor însemnează: 
«dacă nu veţi intră în pământ ca şoarecii, dacă nu vă veţi 
ascunde în apă ca broaştele, veţi fi ucişi de acele nostre!» 


Hy 


iTi ia d 


- 


Mormântul regelui Dariu. 


Povestea asta o ştim de prin cărţile de şcoală şi o fi nů- 
mai poveste. La ea se gândește poetul Eminescu când face 
pe Domnitorul Mircea să zică Sultanului: 


După vremuri mulţi veniră, începând cu acel oaspe, 

Ce din vechi se pomeneşte, cu Dariu al lui Istaspe, 

Mulţi durară, după vremuri, peste Dunăre vre-un pod 
De-au trecut, cu spaima lumii, şi mulţime de norod. 
Impărați pe care lumea nu puteau să-i mai încapă 

Au venit şi'n țara noastră de-au cerut pământ Și apă. 

Și nu vreau ca să mă laud, nici nu vreau să te'nspâimânt, 
Cum Veniră, se făcură toţi o apă şi un pământ. 


e 

Fapt este că pe Schiţi nu i-a învins Dariu și că răsboiul 
ce a trebuit să înceapă îndată cu Grecii i-a fost spre ruină. 
Infrânt într'o vestită bătălie la Maraton, a făcut să se ştie 
în lume că Perşii încep să dea îndărăt. 

De atunci steaua puterii Perşilor păleşte. Regii cari ur- 
mează sunt învinşi şi ei de Greci; intrigi şi lupte lăuntrice 
se adaogă la greutăţile din afară; în fine un nou cuceritor 
se arată. Precum odinioară din Africa Egiptul stăpânise apu- 
sul Asiei, precum mai apoi Perşii din Asia stăpânise Egip- 
tul, astfel acum din Europa porneşte Alexandru cel Mare, 
regele Macedoniei şi se face el stăpânul Asiei de apus şi al 

Egiptului. Şi dacă sub un Dariu se ridicase În cea mai mare 
strălucire imperiul persan, sub un alt Dariu s'a sdrobit de 
sabia lui Alexandru. 

De atunci, de pe la anul 330 înainte de Christos Persia 


Ca Da NEI re = 


Moschee persană. 


# 

rămâne în uitare şi istoria ei, în vreme de sute de ani, stă 
numai în schimbarea stăpânilor. Au stăpânit-o Parţii, au stă- 
pânit-o Arabii, au stăpânit-o Mongolii, au stăpânit-o Turco- 
manii, au stăpânit-o în fine Turcii... într'o vorbă, toate nea- 
murile cari în cursul veacurilor s'au ridicat şi au strălucit, 
au sdrobit pe vecini şi în urmă au căzut şi s'au prăpădit 
şi ele, toate acelea cari au schimbat în câteva rânduri faţa 
Asiei, ba şi a Europei. 

Cu toate acestea n'a fost scris ca Persia să dispară pen- 
tru totdeauna din rândul ţărilor. 'Timpurile moderne au fost 
mai fericite pentru dânsa. Prin secolul XVIII statul persan 
începe a se ridică. După sângeroase turburări lăuntrice, după 
simţitoare pierderi de teritorii, după lupte straşnice în po- 
triva Turcilor, el are parte de oarecare liniște. 

Sub dinastia Aadgiar, Persia se mai întremează; iar ul- 
timii doi regi caută s'o pună în legături felurite cu statele 
Europei. Şahul de azi, Muzafer-Pd-Din a călătorit prin di- 
ferite ţări şi a introdus la curtea sa multe din produsele 
industriei occidentale. 

Moş-Neagu. 

Dela Giurgiu la vale pe malul Dunării. 
(OR 


in vieaţa tihnită a strămoşilor, ne-au rămas multe urme 
D pe cari noi, de multe ori nici nu le băgăm în seamă. 
Unele din ele sunt de folos pentru lămurirea isto- 
riei principatului ; altele pentru istoria vieței poporu- 
lui, ce în vremi a fost prea oropsit; altele spre a se 
şti cum a fost şi cum este trecutul țării. Mă voiu încerca a 
vă povestì acì despre întinsul țării «Dela Giurgiu la vale 
pe malul Dunării» şi voiu stăruì mai mult asupra unui sat, 
«Flămânda» ce a fost, în mijlocul bălților pe malul Dună- 
rii, pe un prundiş. Mulţi vorbesc în râs: «ăsta ofi din Flă- 
mânda» ori «ăsta o să vie dela Flămânda» de vreun tre- 
cător ce vine cu traista'n băț. Flămânda e sat și nesat. Vara 
târlaşii vărează şi spre iarnă pleacă la satele lor; dar Flă- 
mânda nu e în pagubă că aci vin mocanii cu oiie lor bălă- 
ioare. Flămânda sătulă de lume niciodată nu e; dar nici 
flămândă de tot. Popă în Flămânda nimeni n'a văzut; dar 
nici Flămânzenii să se ducă după popă. Popa aci ar muri 
de foame că n'ar avea pomeni..... 

Cu toate astea, în vremile trecute, Flămânda, fiind sat 
mare a avut şi popă şi biserică; gura lumii de azi aşa are 
ea nărav să proftoricească de geaba !... 

Ca să ne înţelegem mai bine s'o luăm dela Giurgiu: Giur- 
giu, cetate puternică odinioară, dela 1828 i s'au deschis por- 
tile de Cuciuk-Ahmet-Paşa care a luato rara la Rusciuk. 
Dacă o luăm pe malul Dunării la vale, dăm de Malul-Roșu 
întâiu şi'ntâiu. 

Malul Roşu e un mal nalt, de humă roşiatică cu piotricele 
prin ea, ce ţine piept Dunării d'atâțea mari de vreme, fără 
să-i pese, şi lung, ia, cât o fugă de cal, da fugă bună nu 
aşa... Aci la Malul Roşu, se vorbeşte, ar fi fost în vremile 
trecute zidării ; azi nu se văd. 

Or fi, dar sor fi astupat de plug, că pe aici se văd lanuri 
de semănături Poate că vechii locuitori şi strămoşi, Roma- 
nii, să fi avut aci un castrum ; ori Genovezii să fi avut vr'un 
castel. Nimeni n'a văzut, dar se zice că a fost. Hai acuma 
ici pe moţul acela: ce seamănă a movilă că se vede mai 


Uite, aici ci-că a fost ce-a fost. Când? Până când? 

Vezi dincolo peste Dunăre satul ăla ? Ala e Maretinu! E 
sat vechiu. Pe timpul lui Mihaiu cel Viteaz a fost tot sat. 

Colo e Rusciukul. De colo până colo nu e tocmai departe: 
trei fugi de cal. In vârful de colo, încă din vremile vechi 
a fost cetatea Rusciukului. Numai Mihaiu cel Viteaz a putut 
s'o bată ; încolo nimeni. 

D'atunci n'a mai fost bătută. La 1877, ea s'a predat că 
n'a avut încotro. Tot vârful dealului ăla este cuptoroșşit. Bul- 

Vedere din Giurgiu. 

garilor le-a rămas o puternică cetate, fără să-i coste ceva, 
decât suferinţa de 400 de ani a robiei turceşti. Dacă nu să- 
ream noi Românii, ş'acuma ei erau robi; dar, nu cunosc! 
Vezi, aici unde ne găsim, a venit Mihaiu Pătraşcu cel Viteaz 
în Ianuarie 1595. După ce bătuse şi luase Giurgiu, voia a 
trece la Rusciuk unde se refugiase cu oştile rămase Mustafa- 
Paşa, împreună cu turcitul Beizade Bogdan feciorul lui Iancu 
Sasu ce fusese domn în Moldova trei ani până la 1573.— 

Bogdan ăsta, avea o soră măritată după un bogat vene- 
tian, şi altele cadâne ale lui Ferhad Paşa ce fusese şi Vizir, 
femei renegate și doritoare de destătări, de-a gusta din tran- 
dafirii şi spinii de pe malul Bosforului. El voia să ajungă domn 
cu ajutorul cumnaţilor lui, dând jos pe Mihaiu. Dar să vezi: 
Mustafa Paşa cu Bogdan, veniseră cu oștile până la Şăr- 
păteşti, ştii colo unde sunt băltoacele sau podinile acelea. 
în apropiere de Călugăreni, ca la un sfert de poştă. P'acolo 
mergea drumul cel vechiu. Acolo s'au mai împreunat şi cu 
hoardele de Tătari ale lui Gherai ce fuseseră bătuţi lcum- 
plit la Putineiu şi Stâneşti de Buzeşti şi Calomfirescu, şi 
voiau a merge la Bucureşti contra lui Mihaiu. Dar Mihaiu 
a venit singur la ei, fără să fie căutat, şi, ieşind din păduri 
prin multe părţi, a dat iureş, i-a bătut, i-a ucis şi i-a fugă- 
rit până la Giurgiu, apoi d'aci iar bătânduii, i-a dat val- 
vârtej peste Dunăre la Rusciulk. 

Pentrucă Mihaiu cel Viteaz nu putea trece la Rusciuk pe 
d'adrepful, cine ştie din ce împrejurări strategice, veni la 
Malul Roşu aici, unde poate o fi fost în fiinţă cetăţuia, o fi 
dărâmat-o să se scape de ea, şi d'atunci s'o fi şters; apoi a 
trecut. Dunărea pe ghiaţă drept la Marotin, şi a luat-o în 
sus, a lovit Rusciukul, l-a bătut, l-a luat, a ucis pe Mustafa- 
Paşa, şi... i-a scăpat Bogdan. 

Intre Giurgiu şi Rusciul, Dunărea este mai lată; aici însă 
o vezi îngâtuită, e mai strimtă fiindcă şi malul de dincolo 
e tot humos, şi este nebiruit de Dunăre, şi când îngheaţă, 
aici se face ghiaţă de senin, adică mai limpede şi mai pu- 
ternică, fără anaioare. 

A- ştiut Mihaiu ce face!... 

La 1879, dându-se pământ de însurăţei, aci se plănuise a 
fi un sat «Sentinela» ; dar reclamând la stăpânire Giurgiu- 
venii că, la o adică Giurgiu va cădea, stăpânirea şi-a întors 
vorba şi, deşi se făcuse de câţiva însurăţei case, au trebuit 
să le strice cu despăgubire, că altfel nu era chip. 

D'apoi ce, aici poziţia e mai bună ca la Giurgiu pen- 
tru port; apa e mai adâncă; malul puternic ea şi un cheu, 
şi, del s'au temut Giurgiuvenii. Cum adică, Giurgiu, oraş 
vechiu să rămâe pe dinafară la o adică, se poate?!... 

Când se isprăveşte Malul Roşu, dai de gura gârlei Co- 
masca. Comasca e o gârlă lată azi ca de 20—30 metri, pe 
une locuri adâncă, pe alte locuri potmolită. In vechime a 

fost şi mai lată şi mai adâncă. Ci-că, a fost aşa de lată şi 
adâncă că, pluteau pe ea șăici. Ce fel de şăici nu ştiu: tur- 
ceşti, genoveze, Dumnezeu ştie! Pe la 1816, din cauza unui 
zăpor, Dunărea a aruncat nisip fiind în mare supărare şi a 
potmolit-o. E potmolită ea, dar tot nu se lasă, că, atunci 
când vine Dunărea la măsură, fuge furios şi asvârle în bălți 
până spre iezerul Grecii, apă. 

Treci Comasca pe un pod pe picioare de lemn: pod slab 
ce-i sună oasele şi măselele şi, care de multe ori s'a dus 
plută la vremi de ape mari şi zăpoare. O iei pe mal înainte. 
Mergi ce mergi, pe subt o pădure de sălcii mari şi dai de 
Repedea. Repedea e soră cu Comasca. A curs .repede în 
vremea ei. adică fiind mai puţin cotită, apa ce sugea din 
Dunăre alerga mai iute spre bălți. Şi ea a fost lată şi a- 
dâncă ; şi pe ea au plutit şăici. Şăicile mergeau la o mică 
schelă ce a fost ascunsă subt dealurile dela satul Pietrile 
şi subt pădurile de sălcii uriaşe. Aci la satul Pietri, s'a as- 
cuns Mihaiu Viteazu în iarna lui 1595 când pândea oştile 
turceşti ce se găteau a veni în ţară. Repedea a fost mai 
fără noroc ca Comasca că e potmolită de tot: numai când 
Dunărea trece măsura ei, trece şi pe ea, încolo pace. Mergi 
drept. Dai de gura unei gârle ce în vechime s'a chemat 
Glâmbocelul; azi i se zice Moarta. E potmolită. Coteşti de 
aci la stânga drept spre Nord. Te opreşti şi coteşti la dreapta, 
treci Glâmbocelul pe un pod pe picioare şi mergi puţin, 
apoi intri în satul Gostinu. Gostinu este singurul sat al 
Vlăştii în mijlocul bălților. E sat mare ; are ca'la 400 fami- 
lii şi peste 3.000 suflete. Copii mulţi ca în satul acesta mai 
rar. Fiecare are, povestea vorbei: 


Doi în braţe 
Şi vreo şapte după ea! 


E sat de adunătură. Băştinaşii sunt puţini. Mulţi au fost 
ciobani cari aci s'au însurat; alţii dezertori de funie, alţii 
veniţi că, aici fiind mai la larg, trăiau mai bine şi mai uşor. 
Li s'a înfundat însă dela o vreme. Sunt oameni muncitori, 
dar neglijenţi, fără rost. De câţiva ani a început a semăna 
grâu, dar nu-l ştiu secera!... Au multe cusururi. 

Tot ce poartă, lucrează în casă: asta le face cinste. Cresc 
vite şi fac rogojini de papură. Le plac petrecerile. La horă 
joacă şi mic şi mare. Toată vara umblă desculți. Umblă că- 
lări pe deşelate ca Tătarii din Crimea. N'ar fi leneşi..... 
Dunărea îi supără din când în când de-i seacă la inimă. In 
1897, pe ploile alea, satul a fost înecat mai mult de jumă- 
tate. Asta au păţit-o ei de multe ori. Stăpânirea a voit să-i 
mute, dar ei n'au voit. Ştiu înnota toţi; au luntre şi cinuri 
(buşteni de salcie ori plopi, a la Robinson).— Au biserică 
trumoasă şi un popă, dar... popă!— Lângă biserică este 
un podiş de pământ humos alb căruia i se zice Cetăţuia». 

Ci-că aci ar fi fost o cetăţue în vremile vechi. Zidărie nu se 
vede. Satul în vechime a fost sat de odăeri, de târlaşi şi 
pescari. Prind p'afund peştele, cu mâna. Acu, nu mai merge. 
Temeiul satului a început după Zavera. Nu înţeleg folosul 
cărţei cu nici un chip. 

Eşi din sat şi mergi înainte. După şapte fugi de cal a- 
jungi la Flămânda. Ho! Ho! C'am ajuns. 

Ce e aici? Aici e Flămânda. Mai rău ca Sărăcenii: curat 
că popa ar muri de foame !... Câteva odăi, târle, conace de 
cirezi, şi dela o vreme şi lanuri de semănături mari şi fru- 
moase. Pământul e roditor. Cade pe moşia vestitului odini- 
oară boer muntean baron Barbu Bellu ce a fost şezător în 
Divanul "Ţării. Moşia are încurcături la nişte societăţi mari 
de credit, cari iau folosul. Are păduri uriaşe de sălcii şi plopi. 
Se întinde dela Dunăre spre M. N. până la râul Argeş, şi 
coprinde mai multe sate. 

Dunărea pe care o vezi, deşi acuma e lată, în vechime nu 
a fost atâta, cel puţin a fost mai mult de jumătate pe cât 
e. Dela o vreme, ea şi-a schimbat cursul şi bate la noi, ne 
surpă din țărm pe fiecare zi câteceva şi-l duce unde vrea 
şi ştie ea. Dincolo vezi satul ăla care are mori de vânt, dar 
şi mori pe Dunăre ce se învârtesc a lene. Ala e satul Orea- 
va (Jreava, cum zic ei). E sat mare şi bogat. E vechiu. Are 
biserici şi geamii. In vremile dominării turceşti aci a fost 
un Aian (o mică garnizoană). Un aian d'aci, când Vodă 
Caragea pe la 1815 eră s'o paţă cu Oltenii sculați în zarvă 
contra Sa, a sărit în ajutorul M. Sale să-l scape. Ciudată 
împrejurare şi frumoasă poveste: Ioniţă Caragea, Grec sa- 
dea, vrea să domnească, măcar că poporul nu-l vrea, cu 
sila. Aşă erau vremile p'atuncea: Vodă-i vrea !... 

Ci-că au trecut pe caice la Flămânda şi, d'aici, cum o fi 
făcut, pe ghiaţă ori pe luntre, pe iezer, au trecut pe pământ 
uscat, apoi a luat-o rara spre Bucureşti, să scape pe Caragea 
c'o păţea. L-a scăpat că zarva nu a ajuns la Bucureşti, ci 
s'a potolit de paşa din Diu (Vidin) pe când venea. 

De când o fi sat în Flămânda nu se ştie. Bătrânii din 
satele megieşe de pe deal, nu ştiu. Ei ştiu însă că a fost 
sat până pela Ciuma lui Caragea 1816—1817. 

In sat a fost și creştini şi turci. Au fost şi biserici şi gea- 
mii. Sat mare. Nu crez să fi fost subt stăpânirea ţării, că 
nu avea comunicaţie, ci subt a Turcilor. Ce meserie ar fi 
“avut!? Aiamul din Oreava o fi fost şi stăpânul Flămânzii. 
«Flămânda» e cuvânt românesc, deci trebue să fi fost sat 
de Români. 

De altfel şi'n jurul Giurgiului au fost sate româneşti subt 
stăpânirea Pașei. Locuitorii din aceste sate erau mai puţin 
jefuiţi ca cei din întinsul ţării. Pașii şi Aianii erau mărini- 
moşi şi drepţi judecători. Başbuzucii aci se temeau de a 
prăda, nu de Români, ci de Paşi şi Aiani. 

Prin 1816—1817 sa întâmplat pe Dunăre un uriaş zăpov. 
Sloi de ghiaţă peste sloi s'au ridicat prin puterea apei, ce 
venind repede şi-inare, au rupt-o în bucăţi, și, ei grămădin- 
du-se ca un zid uriaş, au oprit-o în loc. Apa se adună, sloii 
se grămădesc mereu, se lovesc, se frământă, trosnesc, bubue, 
scapără: Dunărea e învinsă. Dar ea, în furia ei, s'asvârle 
peste maluri şi aleargă nebună în valuri îngrozitoare. Sloii 
ce vin o urmează. In drumul lor, apa şi sloii, îneacă, dări- 
mă, şterg tot: nimic nu scapă. Pădurile uriaşe se dărâmă 
se rup şi se duc plută. 

Atunci Flămânda a fost lovită cu furie. Sloii o şterg: ca- 
sele se dărâmă şi oamenii se îneacă cu vite cu tot. Nimic 
nu a rămas. 

Din tot numai preastolul sf. Biserici păstrătoare de moaşte 
stă şi azi. Se vede o piatră mare cu feţe regulate: este el. 

— Aici, spun bătrânii, aici a fost sf. Biserică; acesta este 
sf. preastol. Dumnezeu l-a apărat. 
<.. . . D'atunei Flămânda nu mai e. 

Pustiul s'a întins ca un mormânt peste tot. Numai amin- 
tirea a rămas. Pe vremea lui Ştirbei începuse a se popu- 
la din nou, nu cu oameni, ci cu cirezi şi turme de oi şi porci. 
Clopotele se auzeau de departe, şi bogăţiile, ce pe vremea 
aceea erau îm vite, se vedea. 

In 1867, un zăpor se întâmplă şi iar şterge tot. Negus- 
torii din Bucureşti şi Ploeşti, strângători de cirezi, au rămas 
săraci ; ciobanii de oi scăpând sus pe plopi şi sălcii, au ple- 
cat la munte cu traista'n băț. 

D'atunci primejdii mari nu s'au mai întâmplat. Vremea 
poate să le aducă. 

Marin M. Ţiculescu. 
Invăţător Vlaşca. 


— ORI 


Sfat cu mătuşa Smaranda 


Despre folosul scăldătorilor (băilor). 


— Dincoiro, nepoată? 

— Fuseiu la şezătoare, mătușă. Lume de, nu-ţi puteai trage 
sufletul; ba şi doftorul de plasă cu moaşa, părintele Dumi- 
tru, şi primarul cu toţi consilierii... 

— Şi ce a fost acolo? 

— S'au vorbit multe şi cu miez, mătuşă: cum să ne creş- 
tem copiii, cum să-i hrănim şi îngrijim, asemenea şi despre 
scăldători. 

— Dodii, nepoată, par'că cine nu ştie cum să fac scăldă- 
torile! Îs albă de acestea! poţi să fii bolnavă de moarte şi 

să-ţi fac una cum ştiu eu, cu scuturătură de fân, ulm, şovârf 
rădăcină de brusture şi te fac tun. 

— Vezi, mătuşă, doftorul ne-a vorbit, nu de scăldători când 
eşti bolnav, ci de scăldători ce trebuie să facă fiecare: co- 
piii mici până la 1 an în fiecare zi, până la 7 ani odată pe 
săptămână şi oamenii mari, măcar odată pe lună. 

— Plevii, nepoată! să faci tu scăldători, când ești tea- 
făr — sănătos — poftim ! 

— Vezi că doftorul a lămurit lucrul. 

— Cum? 

— A spus că omul, e cea mai minunată maşină, şi cu o 
sumedenie de şuruburi. Maşina asta e învălită cu o învă- 
litoare numită piele. Pielea, fie la om ori la alte vietăţi, e făcută 
din nişte ţesături întocmai ca o pânză deasă de sită, cu 
nenumărate găuri foarte mici ce nu se pot vedea cu ochii, 
ci numai cu un fel de ocheană ce le măreşte de 100 ori, nu- 
mită «microscop». X... Omul, pentru ca să trăiască, trebuie 
ca maşina să fie hrănită cu mâncare şi apă. După ce a mân- 
cat şi a băut, ce e bun se duce în sânge dehrăneşte trupul; 
iar ce-i rău, ca şi la o maşină, ese afară. O parte din apă 
care nu mai trebueşte în maşina omenească, ese prin găurile 
cele mici, ce sunt pe toată pielea omului, este sudoarea. Pe 
acele găuri, ce sunt nenumărate, pe toată pielea, doftorii le-au 
numit «pori». 

— Dodii, nepoată, poftim! mai auzii azi una, că pielea 
omului îi spartă... dacă-ţi mai vine să crezi şi drăcia a- 
ceasta! Îs de 90 ani şi de comedia aceasta, cum şi de scăl- 
dători dacă omul îi teatăr, n'am auzit!.. Eu cred, nepoată, 
că nu-i mult până o veni vremea deapoi... 

— Nici noi n'am crezut, mătuşă, că pielea omului îi cu 
găuri, ca o sită foarte deasă; dar când a scos, doftorul, o- 
cheana şi ne-a dat de neam uitat toţi, am văzut, că tot ce 
a spus eră aidoma. Că, pe unde pielea eră curată, pe faţă 
şi mâni, se vedeau foarte bine acele găuri, chiar cum eşiă 
sudoarea, iar pe unde nu eră spălat se vedeau cum erau 
astupate de colb; semănau cu solzii la peşte. 

— Şi ce crezi, nepoată, că n'a fost ucigă-l toaca, la mijloc? 

— De loc, mătuşă. Am văzut cu ochii. A spus că dacăne 
spălăm cel puţin odată pielea pe lună cu săpun şi apă, fie 
rece ori caldă, pieleu e curată, găurile prin cari ese sudoa- 
rea sunt destupate şi omul se simte bine, e sănătos şi scapă 
de multe boale de piele, cari vin din murdărie, cum e râia 
şi altele. 

A mai spus doftorul că e bine să ne scăldăm înainte de 
mâncare şi să nu fim asudaţi, când vom face mai cu 
seamă scăldători reci; căci când omul e asudat, găurile pie- 
lii sunt mai mari și intrând prin ele răceala, omul se îm- 
bolnăveşte, mai cu seamă de junghiu. 

— Mare comedie, nepoată! 


? 

Acum m'am desluşit eu cum vine treaba. Că dacă scăl- 
dătorile n'ar fi de folos, nu s'ar face la copiii mici, n'ar face 
cei bolnavi la spital, ba chiar şi soldații în armată şi copiii 
la şcoală 

— Asta-i pricina de ţipă copii într'una, dacă-i răreşti cu 
scăldătorile! iar după ce le faci, dorm duşi. 

— Aşă e, nepoată. Eu îs moaşă de 30 ani, şi de comedia 
cu scăldătorile, cum grăişi la oamenii mari, n'am auzit şi 
nici nu mi-a grăit vre-un doftor, de aşă cevă cum spuic'ai 
auzit. 

— S'a deşteptat lumea, mătuşă. 

— Bine zici, trebuie să ascultăm şi să facem ce ne grăesc 
oamenii cu învăţătură. Duminecă, nepoată, am să merg la 
şezătoare. 

— Te aştept, bucuroasă, mătuşă. 

N. Bradea. 
PAR a D 


Examenul şi împărțirea premiilor la inst. de fete „Oteteleșanu“ dela Magurele. 


acâmbătă, 24 Iunie trecut, s'a ţinut examen la institu- 
RARA: tul de fete dela Măgurele, înfiinţat de d-l I. Kalin- 
caga deru, după dorinţa generosului donator I. Otete- 

Ake 3 
leşianu. 

Se ştie că acest institut e pus sub privigherea Academiei 
române, din partea căreia au luat parte ca examinatori d-nii 
d-ri Babeş, Marinescu şi d-l Gr. Tocilescu. 

Duminecă 25, d-l Gr. Tocilescu a continuat examinarea, 
fiind de faţă şi d-l I. Kalinderu, preşedintele Academiei Ro- 
mâne. Atât membrii Academiei cât şi reprezentanţii autori- 
tăței şcolare superioare au rămas pe deplin mulţumiţi de 
rezultate. Mai cu seamă exposiţia de lucru manual şi gos- 
podăria, ce o fac însăşi elevele, au fost mult apreciate. 

A avut apoi loc solemnitatea încheerei anului şcolar, cu 
care prilej elevele au dat un mic concert, iar la sfârşit eleva 
Veturia Otilia Pop, absolventă, în numele colegelor sale, a 
ținut următoarea cuvântare: 


Domnule Președinte, Domnilor Delegaţi, Doamnt Directoare și d-le Director 
Onorabilti Asistenţă, 


Colegele mele mi-au dat sarcina de a exprimă mulţumiri pentru 
tot binele de care ne-am împărtăşit în timp de 6 ani decând 
trăim împreună în casa aceasta; şi am primit această sarcină, 
nu pentru că mă simt destoinică de ao purtă, ci pentrucă dintre 
toate, eu sunt venită mai de departe, tocmai din Sălagiu, dela 
marginea pământului locuit de Români, şi nici una nu poate să 
simtă atât de viu ca mine, recunoştinţa către cei ce au întemeiat 
şi au sub purtarea lor de grijă, acest binecuvântat locaş. 

Am trecut, când am fost adusă aici, peste Ardeal și un fel de 
groază m'a coprins, când m'am pomenit în casa aceasta, atât đe 
departe de cei cu cari crescusem și într'o ţară cu totul necu- 
noscută mie. 

De aceeași groază eraţi cuprinse și voi surorile mele deși nu 
eraţi atât de departe venite, căci ne înspăimântă pe toate gândul 
că avem să petrecem timp'de 6 ani despărțite de lumea cea mare. 

Azi când a sosit ora despărţirei, ne e afară din cale greu gân- 
dul că, avem să ne zicem ziua bună și să ne risipim iar spre a 
a nu ne mai revedeă poate niciodată, şi să părăsim casa aceasta 
în care am petrecut cele mai frumoase zile ale tinereţelor, ba 
poate chiar a întregei noastre vieţi. Surorile noastre mai mari, 
dintre cari unele ne erau ca Pedagoge ori ca profesoare şi mai 
ales d-na și d-l Director, ne-au îmbrățișat cu atâta dragoste, ne-au 
arătat atâta bunăvoință şi atâta răbdare, încât în curând am 
ajuns să ne simţim ca la noi acasă, şi să lucrăm cu voie bună. 

Le-am făcut fără îndoială multe supărări. lie prin sburdălni- 
cia noastră, fie prin lipsa noastră de pricepere şi adesea ori am 
fost mustrate, azi însă ne este scumpă chiar şi reamintirea aces- 
tei părţi întunecate din vieaţa noastră petrecută în institut, căci 
multe au fost mulţumirile de cari ne-am împărtăşit şi foloasele 
pe cari le-am tras lucrând fără încetare decând trăim aici. 

Azi cej șase ani ni se par trecuţi fără de veste și vieaţa noas- 
tră toată ne vom înveseli aducându-ne aminte amănuntele zile- 
lor petrecute împreună, aci lucrând în menaj, în grădină, în a- 
telier, ori preparându-ne pentru studii, colea petrecând împre- 
ună la plimbările făcute sub conducerea iubitei noastre Direc- 
toare, ori în sala aceasta unde atât de adeseori ne-am distrat, 
cântând, recitând poezii ori dansând. 

Cea mai luminoasă parte a veamintirilor noastre sunt însă zi- 
lelo petrecute prin munţi, şi nu voiu uită niciodată cum din iu- 
bire către noi, Directoarea noastră s'a supus ostenelei de a ne 
duce peste culmile «Omului» pân” la schitul Ialomiţa, unde am 
petrecut noaptea sub cerul înstelat, păzite fiind de Directorul 
nostru. Nu se uită niciodată asemenea mulţumiri și eu cea venită 
de departe, voiu duce cu mine și voiu propagă în mijlocul de- 
părtatelor mele surori, iubirea către ţara aceasta binecuvântată 
şi mult împodobită de Dumnezeu, unde am petrecut atât de fru- 
moase zile şi unde m'am deprins a mă înălță cu sufletul. Iară 
voi, mai fericitelor, cari rămâneţi aici, vă bucuraţi, cu atât mai 
vârtos, că Dumnezeu v'a orânduit să vă petreceţi aici-toată viaţa. 

Luând dar acum, rămas bun dela voi surorile noastre mai 
mici şi dela voi surorile noastra mai mari, pe cari adesea ori 
vă vom fi supărat, vă rugăm înainte de toate, să vă uniţi gla- 
surile voastre cu ale noastre, pentru ca împreună să mulţumim 
celui mai întâiu dintre purtătorii noştri de grije, d-lui Ion Kalin- 
deru, care pentru noi a fost totdeauna mai mult decât Preşe- 
dinte al Academiei Române, și să-l încredințăm că totdeauna ne 
vom da silinţa, ca prin purtările noastre, să răsplătim precum 
se zice în rugăciunea noastră de toate zilele «Multele bunătăţi» 
de care ne-am împărtăşit din ziua intrării noastre sub ocrotirea 
Domniei-sale. 

Să ridicăm glaşurile noastre şi să rugăm pe Dumnezeu să-i 
-dea vieaţă îndelungată şi sănătate deplină, ca din conştiinţa mul- 

telor fapte bune care le săvârşeşte să aibă mângâerea celor mai 
senine zile de bătrâneţe. Mulţumim d-lor Delegaţi, pentru că 
şi-au dat osteneala de a asistă la examene, ca să ne'ncurajeze 
şi să ne'ndrumeze pe calea cea bună. 

Ii mulţumim Corpului Didactic și-l rugăm să erte greşelele 
prin cari atât de adesea ori l-am mâhnit. 

Ne adresăm în sfârşit, cu inimele îndurerate către Doamna 
Directoare şi către d-l Director, şi îi rugăm să nu se îndoiască; 
ne dăm seama despre silinţele ce şi-au dat, ca să scoată din noi 
femei luminate şi vrednice, Românce ininioase şi propagatoare 
ale bunelor deprinderi, în cari ne-au crescut, 

Dumnezeu să vă trăiască Doamnă Directoare şi Domnule Di- 
rector şi să vă ajute să vă bucuraţi de nouă mult iubiții Dum- 
neavoastră copii. 

Să trăiţi, d-le Kalinderu! Dumnezeu să răsplătească cu prisos, 
-tot binele ce cu voinţa Lui, ni s'a făcut nouă. 


D-l Gr. Tocilescu, într'o plină de învăţăminte cuvântare, 
arată mulţumirea sa pentru resultatele bine făcătoare ce dă 
şcoala şi între altele adresându-se copilelor, le spune că tre- 
buie să nu le lipsească nici odată din minte numele bine- 
făcătorului lor I. Oteteleşanu, dar mai cu seamă să le fie, 
săpat în inimă, nemărginită recunoştinţă d-lui I. Kalinderu, 
care renunțând la averea lăsată d-sale de Oteteleşanu, a 
pus-o la dizposiţia Academiei române pentru înfiinţarea aces- 
tui institut, împlinind astfel dorinţa răposatului. 

Apoi d-l I. Kalinderu, vădit mişcat, adresă copilelor urmă- 
toarea cuvântare : 


Scumpe copile. 


Viu totdeauna cu bucurie în mijlocul vostru. De astădată mul- 
tumirea mea sufletească e şi mai mare, căci sfârşiți, unele un an 
de studiu, iar altele întreg cursul şcolar. Impărtăşese cu voi ve- 
selia ce simțiţi în această însemnală zi, şi nu mă îndoese că ați 
adus fiecare mulțumivi Alotputernicului, care v'a ajutat implorând 
ocrotirea sa şi pe viitor. ? 

In rugăciunile voastre vafi gândit de sigur şi la întemeietorul 
acestui institut, şi la binefăcătorii voştri, cărora le datorifi recu- 
noştință pentru străduința ce au pus şi pun la luminarea voastră 
şi la desvoltarea acestui aşezământ. 

Recunoştința o puteți însă mai bine arălă prin sârguința cu 
care vă veți împlini pe viitor datoriile voasire. In special voi, 
cari afi terminat şi părăsiți şcoala, aveți datoria de a face să se 
bucure şi alții de cunoștințele ce ați dobândit aci, şi de a da 
pilda unor vrednice fiice ale neamului nostru. 

Având ştiinţa trebuincioasă, şi crescute cu sufletul curat şi cu 
voința îndrepiată pururea spre munca conştiineioasă şi folositoare, 
nu vă va fi greu să corespundeţi acestei frumoase chemări. Câmpul 
de activitate ce se deschide înaintea voastră e întins şi vutefi pune 
în practică cunoştinţele în cât mai multe direcțiuni, cari cer în- 
dreptarea sau o îndrumare mai sigură către progres. 

In munca ce veți desfășura, veți găsi totdeauna mângâere, iar 

în facerile de bine şi în ajularea semenelor voastre, veți afla o 
caldă satisfacție sufletească. 

Aceasta e şi dorința Majestăţilor Lor, Auguştii protectori oi 
Academiei Române, instituțiunea care vă ocroteşte, iar noi ne 
vom bucura din inimă ori decâte ori vom auzi bine despre voi. 

Vă urez dar, scumpe copile, vouă care aţi terminal studiile, un 
viitor fericit şi vă ofer câte o roche ca amintire. Vouă, cari ră- 
mâneți, vă doresc petrecere bună în vacanţă, pentru a vă deda 
şi mai mult studiului şi lucrărilor ce mai aveți de făcut. 


D-l Kalinderu oferă apoi, ca de obiceiu, celor 20 absol- 
vente câte o rochie ca amintire, şi după ce le urează un 
viitor frumos, mulţumeşte d-nei şi dlui I. Slavici, directo- 
rul şcoalei, ca şi întregului corp didactic, pentru zelul lor 
în acest an şcolar. 

Îi Dela Corod. 


Fântâna Mesterului Manole dela Curtea de Argeş. 


— | MM 

Turbarea şi botnița la câini. 


tiut este că e mai bine să împiedici boala de 
a se arătă decât să o laşi să se ivească și 
apoi să pornești cu leacuri. Acest sfat tre- 
buie urmat mai ales faţă de acele boli cari 
în totdeauna, sau nai în totdeauna, se termină prin 
moarte. 
ntre acestea este şi tirbazea, boală periculoasă 
ce se arată la om, la animalele de curte și chiar 
la cele sălbatice, ca lupul, vulpea, etc. precum și 
la pasări. Ea se iveşte însă mai des la câini, ei fiind 
în genere aceia cari prin mușcăturile lor dau tur- 
barea la celelalte animale ca și la om. 

Câinii, turbând, foarte adesea muşcă pe stăpânii 
lor sau animalele din curte, părăsesc apoi casa, ră- 
tăcind pe străzi, pieţe, grădini. drumuri, în care 
timp muşcă în dreapta și în stânga, animale, copii 
sau oameni pe cari întâmplător îi întâlnesc în cale. 

Ştiindu-se gravitatea turbării, s'au căutat mijloa- 
cele ca să-i oprească apariţiunea, și fiindcă câinele 
este răspânditorul cel mai de căpetenie ai ei, s'a 
socotit că primejdiile acestei boale s'ar îndepărtă 
cu totul, daca ar fi cu putinţă stârpirea tuturor 
câinilor din lume. Dar aceasta nu se poate, căci 
câinii ne sunt folositori cât sunt sănătoşi. Un lu- 
cru însă se poate: a face să dispară câinii vaga- 
bonzi, fără stăpân sau neîngrijiţi de proprietarii lor. 

Inpuţinându-se. numărul câinilor, se împuţinează 
agenţii cari fac să apară şi să se întinză turbarea. 

Mijlocul direct pentru a se ajunge la un aseme- 
„nea rezultat, este impunerea de taxe proprietarilor 
de câini Acest impozit însă, pentru a-şi aveă efec- 
tul dorit, trebuie să fie oare cum ridicat, pentru 
ca astfel prin el, proprietarii să fie siliţi să ţie şi 
să crească câini cât mai puţini. 

Percepţiunea de taxe pe câini se face în Franţa, 
Austria, Germania, ete, dând cele mai bune rezul- 
tate, mai ales în Bavaria. 

Un alt mijloc de -luptă pentru împuţinarea câi- 

nilor este și aplicarea botnifei, căci prin obligaţiu. 
nea de a se prevedeă câinii cu botniţe, când se gă- 
sesc în afară 'de curtea proprietarilor lor, se înda- 
torează aceştia la cheltuelile ce necesită aceste apa- 
rate, şi prin urmare indirect la un fel de taxă; 

La noi, în nici o parte a ţărei nu 'a fost, până 
în anul curent, pus în practică nici unul din men- 
ționatele mijloace, îndreptate în contra înmul- 
ţirei fără rost a câinilor. Legea însă de poliţie sa- 
nitară veterinară impune anume măsuri preventive 
sau represive faţă de turbare, iar prin art. 132, pre- 
vede aplicarea botniţei. Articolul sună astfel: «In 
localităţile unde s'au constatat cazuri de turbare 
sau unde s'au găsit câini turbaţi sau bănuiţi de 
această boală, vagabonzi, se va puteă ordonă a se 
ţine toţi câinii legaţi şi a se ucide toţi aceia cari 
se vor găsi liberi fără botniţă.» 

Ín acest an, comuna Bucureşti, faţă de numărul 
însemnat al câinilor vagabonzi din oraş și faţă de 
cazurile de turbare ce se ivesc aproape zilnic prin- 
tre aceste animale, bazată şi pe citatul articol, după 
ce studiază chestiunea botniţei, admite aplicarea ei 
la câinii din Capitală, în care scop se şi dă o or- 
donanţă. 

Indată ce ordonanța începu a-și aveă efect, s'au 
produs protestări numeroase din partea unora din 
locuitori. 

In adevăr, parte dintre cetăţeni se arată mulţu- 
miți, majoritatea însă pare a fi de altă părere, combă- 
tând botniţa sub diferite motive, cari de cari mai 
puţin fondate. Lucru curios, de altfel, este faptul 
că printre aceștia din urmă se găseşte şi Societa- 
tea de protecţiune a animalelor (1). 

Această societate cu scopuri nobile şi umanitare, 
afirmă, după câte ştim, cum că botniţa nu consti- 
tue un mijloc preventiv în contra turbărei, că este 
un mijloc de “tortură pentru animale, că ar înlesni 


(1) Din darea de seamă anuală a anului curent, rezultă aceasta. 

şi mai mult desvoltarea turbărei, că nu ar îi cu 
putinţă întrebuinţarea ei în România, etc. 
Această chestiune o vom discută într'un număr 
viitor. 
Irimia Popescu. 


Medic-Veterinar. 


Dare de Seamă. 


Vilejeşti, poesii de sublocotenentul N. WVulovici, reg. ko- 
vine No. 26. 

Literatura românească s'a mai îmbogăţit cu o carte de ver- 
suri, scrisă în timp de pace de un ofiţer român. Tipărită cu 
grijă la Craiova, cartea poartă pe învelitoare icoana unui do- 
robanţ în ţinută de răsboiu şi dedicaţiunea : | 

Pe tine azi cu drag, soldat, 
Un visător te cântă... 


Din suflet cald, un dor curat 
Spre tine se avântă. 


Răsfoind cele 102 pagini, câte le cuprinde volumul, întâlnim 
multe versuri cari umplu inimele de fiorii iubirei de ţară, de 
Rege, de oștirea românească. Unele dintr'ânsele sunt adevărate 
îndemnuri la jertfa de sine pentru apărarea moşiei străbune ; 
iar printre rânduri citeşti vrerea vrednicului oficer şi a inspi- 
ratului poet de a vedea o Românie mai mare, mai întinsă. 

Primele pagini coprind poesii închinate Dinastiei. Poetul, spu- 
ne — între altele — A. S. Principelui Ferdinand: 

Mărite Prinţe! Când sub soare vei lua a țării noastre frâne 
Ne du, să luăm din mâini străine Coroane/e de fier române... 


S'au ruginit de-atâta vreme... ci noi Ți le-om spălă cu sânge, 
Pe fruntea Ta să strălucească... Ne du, că sufletul ne plânge. 


lar A. S. Principesei Mariei, care creşte la sân pentru nea- 
mul românesc, vulturi tari ca fierul, îi dă ca pildă de mare- 
bunătate pe M. S. Regina și-i zice: 
Când noi ne-om sbate'n sânge 
Pe câmpul de răsboi, 
Fii mamă de eroi... 
Direrea noastră stânge 
Să adormim cu drag, 
Cu ochiul stins spre steag! 


Intr'o altă poezie cântă pe Regina şi poeta ţării, sosită la noi 
din ţara vechilor răsboinici şi-a marilor cugetători și legată de 
noi «prin chemarea Sa pe astă lume şi al Îngerului său mor- 
mânt». Autorul îi adresează aceste frumoase cuvinte: 


[i 


Tu pentru noi pe totdeauna ai părăsit albastrul cer i 
Sub~are-ți dorm în şir străbunii, pe piept cu zalele de fier 

Tu treci cum trece suferința... Cu doru'ntregului popor 
Şi jalea o îmbraci în rime — să plângă plânsul tuturor. 


Şi treci ca sfântă arătare, cu păru'nzăpezit de ani, 
Cu voie bună de-opotrivă, prin cei avuţi, prin cei sărmani.— 

M. S. Regelui, i se închină frumoase versuri în «Visul lui 
Vodă la Plevna» şi în «Odă». La Plevna Suveranul «retrăește 
anii tinereţii, când neclintit ca leul stă'n faţa lortăreţii şi visează 
cum ies din morminte: dorobanţul, vânătorul, tunarul, călăra- 


şul, chiemând la arme pe frați. Să ascultăm alarma călăraşului 
în miez de noapte: 


— «Hai, murgule, te scoală, să sar în foc cu tine, 
Destul dormigi pe săbii şi frânte carabine, 
Te'nalţă iar tu falnic, şi coama de ţărână 
i-o scutură,... că ni-a sosit stăpânul 
Prin vămile veciei să fupărim pâgânul 
Tot în această, carte este şi «Răvașul flăcăilor dela 26 Ro- 
vine», către A. S. Principele Carol, căruia îi face urări de sä- 
nătate, de fericire şi de un viitor mare, iar flăcăii îi făgăduese 
să-l apere în răsboae cu piepturile lor: 
S'ajungi, Măria Ta, cărunt, 
Te aibâ'n pază sfinţii 
Și-atunci, cu-ai noștri fii să lupţi 
Cum s'au luptat părinţii. 


Jar visului cel strămoşese 
Să-i dai înfiripare ! 

Să duci hotaru nostru 'ngust 
La vechile hotare!» 

Multă duioşie și mult avânt găsim şi în poesia «Roibul», în 
care acesta își caută pe viteazul său stăpân mort în luptă. 

In «Cei doi Basarabeni» vedem pe doi fraţi de-ai noștri, 
cari se duc în Răsăritul depărtat să lupte pentru Țar. Unul din 
ei moare pe scara unei biserici gi lasă în ceasul morţii celui- 
lalt camarad copilaşii să-i crească în graiul strămoșesc, iar la 
întoarcerea acasă să le spună că tatăl lor a murit cu focul «că 
în lume nu i-a fost dat să luple pentru pământul înstră- 
inat al Moldovei». 

Poesia «Pe frontieră» e un tablou descriptiv al singurătăţii. 
E descrierea convoiului de înmormântare al unui soţ de arme. 

Şi liniştea firii e întreruptă numai de glasul cornistului, şi 
de dangănul de clopot ce vesteşte ducerea la groapă a înstrăi- 
natului. 

In poesia «Dela Smârdan» e o scrisoare pe care un soldat 
o scrie mamei sale în ţară. Lăsând la o parte unele greșeli de- 
tormă, întâlnim aci idei din care reese nepăsarea Românului pen- 
tru moartea pe câmpul de răsboiu. De pildă în versurile: 

Tu să nu-ţi jeleşti băiatu 
Maică, de mă prăpădese... 


Am fost vrednic să m'aleagă 
Steagul ţării să-l păzesc. 

Pe la noi e greu şi iarnă 

Jale'n sate şi pustiu 

Ne-am deprins... Nu-ţi pasă mâine 
De eşti mort, ori de ești viu. 


Dar nu ne stă în gând să facem o dare de seamă prea în- 
tinsă asupra «Vitejeştilor» cântece. Dorinţa nea fost numai a 
deşteptă luarea aminte a cetitorilor noștri asupra lor. Că vor 
mai fi în această carte şi alte versuri frumouse, semănate în 
cele 42 de poesii, nu mai încape îndoială. Citirea dar, precum 
şi întrebuințarea unora dintr'insele pentru recitări prin școale 
şi la serbări, va dovedi dacă am avut ori nu dreptate să spun 
poetului: «Cu curaj înainte!» 

Cartea « Vitejeştile» se găseşte de vânzare pe la toate libră- 
riile cu preţ de 2 lei exemplarul. 

Get. 


n VRE TEA 
x 


G școală rău apreciată. 


Când zicem şcoli», ne gândim la acelea aşezate în anumite 
localuri, cu mobilier, programe şi diverși profesori, şi cari con- 
tribuesc la deșteptarea omului. Nu voiu zice nimic despre aceste 
şcoli; ele sunt absolut trebuitoare naţiunilor pentru desvoltarea 
lor în sânul omenirei. Voiu să vorbesc de alte şcoli cari există 
şi nu există. Există prin faptul că sunt, și nu există iarăși prin 
faptul că nu poţi să urmezi la o astfel de școală cum ai urmă 
de exemplu la şcoala primară, la liceu, la universitate, etc. 

Şcoala despre care voiu să vorbesc nu se poate tace decât 
numai făcând o şcoală superioară, din câte avem în ţară, zico 
şcoală superioară, pentrucă cu cât înveţi mai mult cu atât poți 
să te deștepţi mai bine. Ca să nu devin inpacient pentru citi- 
tori voiu să mă esplic: şcoala, care am zis şi o zic că nu-i a- 
preciată, este șooala de a concepe dela sine, tără pedagogi și 
lără profesori. 

Pentru mine cel care concepe singur, fie vorbind, fie scriind 
este un profesor și maestru eminent. Ziaristica este şcoala cea 
mai înaltă în arta de a concepe, apoi Vin revistele, cari pot fi 
considerate ca şcoli în ce priveşte conceperea. Puţini sunt cari 
pot concepe zilnic câte ceva. Săptămânal ori lunar se găsese 
mai mulţi a scrie, deși nu așă mulţi în raport cu cei ce nu pot 
concepe nimic dela sine. 

Cu toate acestea cât sunt de rău apreciate jurnalele şi revistele 
de cei cari nu voesce să aprecieze munca de a concepe! Jurna- 
lele dacă sunt căutate e pentru ştirile din străinătate şi mai 
mult pentru informaţii. Articolul de fond sunt sigur că nu-i ci- 
tit nici de zece la sută din câţi cumpără jurnale. 


” 

A scoate un jurnal ori o revistă este ca și cum ai avea o 
şcoală, căci după cum la o şcoală ai mai mulţi protesori, tot 
aşă și la revistă ori jurnal trebue să ai mai mulţi scriitori. La 
apariţia unui jurnal ori a unei reviste, auzi vorba banală: «apar 
ca ciupercile», iată aprecierea! Când e vorba de abonament 
apoi, lie-mi permis, te şi insultă, bine înţeles în absenţă. 

Toţi, cari zic şi fac ca mai sus, nu-și dau seama de ce fac, 
o zic acei ce nu pot concepe nimic dela sine, dar nici vor să 
aprecieze munca și meritul altora. Poţi să dai cât de mult unei 
astfel de persoane și n'ar fi în stare să-ţi scrie un articol de zece 
rânduri şi nesocotegte munca mai multor oameni, cari în schim- 
bul a 25—40 bani pe lună îţi dau o revistă de zeci de pagini. 

Abonamentul pe an a celor mai multe reviste nu-i decât 3—5. 
lei, în schimbul cărora îţi dau cel puţin 12 numere pe an, ceea 
ce vine 10—40 bani numărul; și cu toată eftinătatea asta şi 
greaua sarcină de a concepe, căci a-ţi bate capul ziua şi nopţi 
întregi scriind nu-i uşor lucru, știut fiind că munca intelectuală 
e mai consumătoare ca munca lizică, nu vor să aprecieze nici 
meritul, nici munca, plătindu-ţi acel mic abonament de 3—5 
lei pe an. Ar fi o absurditate să pretinză cineva să te abonezi 
la toate revistele, dar cel puţin la una singură sar puteă abonă 
aproape oricine, căci după cum corpul are nevoie de hrană aşa 
şi creerul are nevoie de învățătură. Hrana intelectuală nu-i decât 
citirea, Ar trebui mai bine apreciată înalta școală de a concepe 
şi susţinătorii ei încurajați, căci dânşii contribuesc la binele 
omenirii mai mult ca alţii şi cari prin rolul lor în societate sunt. 
factorii cei mai folositori unui popor. 

N. Bibiri. 


Iustilalor- Bacău. 


Jocul ursului. 

Cine e mai tare, firea sau învățătura? 


Nn proprietar aveă o pisică mare şi frumoasă. Această 
pisică, totdeauna, când stăpânul.ei stătea la masă, ți- 
neă cu labele de dinainte două lumânări. 

Intr'una din zile el invită la masă pe un prieten. Pi- 
sica, ca de obiceiu, sta pe un scaun înalt, pe două labe, 
şi ținea frumos două lumânări aprinse. Prietenul se 
minună mult de această curiozitate. - 

— Vezi, zise proprietarul, cât e de mare învățătura! Ea poate 
preface şi schimbă nu numai pe oameni, dar chiar și pe ani- 
male ! Ce mai la deal, la vale? «Invăţătura e mai mare şi mai 
tare decât firea !» 

— Ba să am iertare, zise prietenul; este mare, în adevăr și 
învăţătura, dar mai tare este firea. 

— Să-mi dai voie să nu mă unesc cu părerea d-tale, prietene, 
adaugă proprietarul. Cazul de faţă dovedește că eu am dreptate. 

— Bine, zise prietenul, cu altă ocazie am să-ţi dovedesc con- 
trariul. 

— Când ne mai întâlnim ? 

— Chiar mâine seară, te invit la masă şi te rog să-ți pregă- 
teşti argumentele. 

Şi se despărțiră. 

Prietenul proprietarului făcii ce făcu şi prinse doi șoareci. [i 
puse într'o cutiuţă şi a doua seară eră din nou la masă. Pisica 
sta şi de astă dată la postul ei. 

— Ei prietene, ce mai zici, cine e mai tare, firea sau învăţă- 
tura ? 

— Firea e mai tare, răspunse prietenul cu sânge rece. 

Şi pe când proprietarul astfel contrariat se enervase și căută 
să convingă pe adversarul său de idei, acesta dete_ drumul ce- 
lor doi șoareci pe dinaintea pisicei. In acelaşi moment pisica 
trântind lumânările la pământ se repede ca o săgeată după fa- 
voriţii săi şi punând laba pe unul, începi a mormăi în ciuda 
stăpânului său. Cei doi comeseni începură a râde cu poftă și 
rămaseră înţeleşi. 

«Lupul păru-şi schimbă, dar năravul ba.» 

«Năravul din fire, n'are lecuire.» 


Pr. Vâlcu Zamfir 


Invăţiător-Bacău. 


=O 
O hotărîre judecătorească originală. 


Un lucrător tinichigiu se urcase pe turla unei biserici ca 
s'o dreagă. Cum făcù, cum drese, alunecă şi căzù. Se scoală 
de jos amețit, se pipăe.... n'aveă nimic. Un om însă erà 
lungit acolo. Ce se întâmplase? Tinichigiul căzuse tocmai în 
spinarea unui trecător, care se lovise aşă de rău încât, cu 
toate îngrijirile ce i s'au dat la spital, îşi dădu sfârşitul. 

Iată acum familia mortului că dă în judecată pe tinichigiu. 

— Acest om a omorît pe fratele nostru! Să moară şi el: 

— A făcut-o fără să vrea !.. zicea advocatul tinichigiului 

— Atunci să se plătească o sumă mare de bani, cum scrie 
în lege. 

Judecătorul păreă încurcat. In adevăr, zice legea că dacă 
un om omoară pe altul, din gregeală, să plătească!.. Aici 
însă se puteă zice că e «greşeală»? Amână hotărîrea pe a 
doua zi. 

Atunci iată ce hotărire dete. Tinichigiul să se culce jos 
tocmai în locul unde fusese răposatul când a căzut; iar fra- 
tele aceluia să se sue în turn şi să-şi dea drumul peste ti- 
nichigiu.... 

Povestea nu ne spune dacă hotărîrea s'a adus la înde- 
plinire ; dar m'aşi prinde că reclamantul n'a mai pretins 
nimic, 


— rue ma. 


DOINA DOBROGEANULUI 


Foaie verde de lipan, 

Drag mi-a fost calul bălan 

Și Românul Dobrogean. 

Drag mi-a fost şi drag mi-o fi, 
Până când m'oiu prăpădi. 


Dobrogeanu-i nalt, frumos, 
Cu păr negru mătăsos 

Şi cu chipul majestos. 
Drag mi-e cel dela oraș, 
Şi sătean și ciobănaş. 


Ciobănaşu 'n Cetalkioi 

Cântă doina printre oi 

Şi-a cântat-o și 'n războiu. 

Drag mi-ai fost și drag îmi ești 

Toată viaţa cât trăeşti. Cornățel. 
SII EI 


INŞTIINŢARE 


Cum am procedat şi în anii trecuți, şi în anul acesta 
„Albina“ apare în luna lui lulie în numere duble, adică 
odată No: 41 şi 42, iar altădată No. 43 şi 44 dela 
23 Iulie şi 30 Iulie. l 

Dela cercul cultural „Mereni“. 


Se cunoaşte de toţii munca ce învățătorii şi preoţii, luminătorii 
satelor, depun în activitatea lor extra şcolară, mai ales în cer- 
curile culturale, în conferințele populare, ce ţin în fiecare lună 
la câte o şeoală din comună. 

In ziua de 11 Iunie, a.c. cercul cultural «Negreni» din judeţul 
Gorjiu a ţinut conferinţă populară în comuna Scrada. 

Sătenii erau adunaţi în număr de peste 250 nu numai bărbaţi, 
ci și femei şi fete, mânaţi numai de dorul de a auzi cuvântări- 
le cele piine de învățături şi de sfaturi folositoare ce învățătorii 
şi preoţii aveau a le spune. 

Inceputul conferinţei îl face corul școalei intonând «Imnul 
naţional». Domnul GA. Bevleseu, învățătorul local, prin o cuvân- 
tare caldă îndeamnă pe consâtenii săi a înfiinţă o bancă popu- 
iară în sat, care le va aduce bucurie în viitor. 

Domnul Jon Cioată, învăţător în comuna Hurezanii de sus, 
ca unul ce a vizitat satele din ţările de apus, faceo comparaţie 
între gospodăria unui ţăran străin şi a unui gospodar din un 
sat de ale noastre, arătând neajunsurile ce se întâlnesc la noi. 

Domnul Dem. Hurezeanu, învăţător în comuna Negreni, cu 
vorbe alese şi pe înțelesul sătenilor vorbeşte despre foloasele 
învăţăturii. 

Preotul C. Popescu, paroh în comuna Scrada, vorbește despre 
credinţa în Dumnezeu și urmările cele bune ale celor credincioși. 

Preotul Gr. Vişianu, paroh în comuna Hurezanii de sus, vor- 
beşte despre sărbătorile superstiţioase, arătând sătenilor ce mare 
greşeală fac când ţin asemenea sărbători pe cari sf. noastră bi- 
serică le osândește. 

De către elevii şcoalei respective sub conducerea harnicului 
învăţător, Gh. Berlescu, s'a jucat piesa teatrală: «Banca popu- 
lară învinge alcoolismul», care a reuşit pe deplin. 

Corul școlar a intonat mai multe cântece. 

Atât cuvântările rostite de către membrii cercului cultural, 
cât şi producţiunile executate de şcolari au fost ascultate cu 
nesaţiu de către săteni — plecând fiecare cu câteceva nou şi fo- 
lositor și cu dorinţa vie ca la alte conferinţe viitoare să nu lip- 
sească, 

Reușita acestei conferințe populare se datoreşte în mare parte 
concursului dat de către d-l primar respectiv, loan Scrădeanu, 
căruia nu i se pot aduce decât laude şi ale cărui fapte ar fi bine 
să fie imitate şi în alte părţi. 

Auditor. 


— npo 


Leac pentru friguri. Inainte cu o zi sau două de a ne apucà 
frigurile, vom lua sare amară, căci e mai eltină şi o putem găsi 
aproape la toată casa. 

Punem sarea amară întrun pahar cu apă, o clătim bine până 
se topeşte şi o bem pe nerăsuflate, căci altfel n'are leac. 

Este bine să luăm această doftorie pe nemâncate şi de mai 
multe ori. 

Când boala a început să ne cuprindă, când au început durerile 
de cap și tremurul, atunci vom luă chinină sau coajă de stejar. 

Vom pune-o întrun păhăruț cu apă şi-l bem pe nerăsuflate, 
ori punem chinina într'o foaie de ţigară, facem un cocoloș şi-l 
înghițim într'o lingură de apă. 

O doftorie bună e şi pelinul, rădăcină ori foi, cât mai multe 
pisate cu muchia de topor; vom pune întrun vas cu apă să se 
plămădească vre-o zece ore și când încep fiorii, strecurăm şi 
bem un pahar din apa astlel pregătită. 7 

Si dacă frigurile n'or încetă 

Fă de mai multe ori aşă. 

XE 


Inştiinţări. 


Se aduce la cunoștința generală, că numărul locurilor vacante 
la şcoala normală a Societăţii pentru învăţătura Poporului Ro- 
mân din Bueureşti este de 43; din care 33 pentru clasa I, iar 
10 pentru clasa IV. 

Cererile de înscriere la concurs ale aspiranţilor se vor adresă 
direcţiunii şcoalei cel mai târziu până la 31 August a. c. si va 
fi însoţite de următoarele acte: 

1) Extractul de naştere, prin care să se constate că aspiran- 
tul are vârsta între 13—15 ani împliniţi, iar pentru clasa IV ăs 
nu treacă peste 19 ani. 

2) Certificatul de vaccină. 

3) Certificatul de absolvirea cursului primar, iar pentru clasa 
1V, diploma de capacitate a gimnaziului. 

4) Certificatul Primării locale că este fiu de Român. 

5) Certificat de bună purtare dela şcoala unde a învăţat. 

Direcţiunea şcoalei poate acordă dispense în plus până la 6 
luni, în minus nu se acordă. 

* x 

— Se publică spre cunoştinţa generală că în ziua de 31 Iulie 1906 
orele 10 a. m., se va ţine a 2a licitaţiune cu oferte scrise şi sigilate în 
localul pepinierei Cotnari, pentru vânzarea sculelor şi obiectelor scoase 
din uz, notate în tabloul ce însoţeşte anunciul No. 22.742 din 23 Martie 
1906, publicat în «Monitorul Oficial» No. 287 din 27 Martie 1906, afară 
de aracii prevăzuţi în acel tablou. Aceste scule şi obiecte se pot vedea 
în toate zilele de lucru (orele 9—12 şi şi 3- 6) la pepinieră. 

Concurenţii pentru a puteă fi admişi la licitaţiune, trebuie să depună 
o garanţie de 10%, din preţul oferit, numerar sau efecte garantate de 
Stat, şi să se conformeze art. 72—83 din legea comptabilităţei generale 
a Statului, publicată în «Monitorul! Oficial. No. 282 din 21 Martie 1993, 
al căror cuprins textual îl vor găsi afişat în sala de licitațiune. i 

In termen de 10 zile dela comunicarea aprobărei resultatului licita- 
ţiunei, adjudedâtarul va depune întreaga sumă oferită la licitaţiune în 
mâinile d-lui şef al pepinierei, după care i se vor predă sculele şi obiec- 
tele sub dare de chitanţă din parte:i, de primirea lor şi dresare de pro- 
ces verbal. 

In caz de neconformare va pierde garanţia provizorie în folosul Sta- 
ulii iar sculele şi obiectele se vor scoate din nou în vânzare pe comp- 
ul său. 

E fe as A 

STEAUA“ 


Societatea «Steaua» are de scop a lucră pentru 
întinderea învăţăturii în popor, prin tipărirea șă 
răspândirea de scrieri şi publicații morale, pa- 
tr:etice şi de folos practic, şi pentru împiedeea- 
rea, prin toate mijloacele legiuite, a răspândirii 
de scrieri și publicaţii imorale, sau cu tendințe 


contrarii statului $ ideii naționale române. 
Cotizaţia este de cel puţin dos lei pe an, iar pentru învăţători, 
preoti rurali și săteni, de cel puțin un leu pe an. Fie-care mem- 

ru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot 8- 
dresă d-lui Spiru C. Haret, strada Verde, București. 

Comitetul: Preşedinte, loan Kalinderu, Preşedintele Academie: kto- 
mâne — Vice-președinte, Sava Şomănescu, mare proprietar, fost senator.— 
Administrator şi casier, Spiru C. Haret, fost Ministru, profesor uni- 
versitar. — Secretar, Const. Banu, profesor secundar, fost inspector şco- 
lar. — Membrii: Petre Gârboviceanu, fost Administrator al Casei Sf. 
Biserici Autocefale Orlodoze Române, profesor la Seminarul Central 
şi director al Şc. Normale a Socielății pentru învățătura poporului 
român; I. Dimitrescu Procopie, fostsenator, fost Primar al Capitalei, M. 
Vlădescu, Ministru, profesor universitar; Cristu S. Negoescu, admini- 
strator al Casei Şcoalelor, profesor secundar, Dim. Cecropid, înstitutor.— 
Cenzori, Const. Alimănesteanu, inginer de mine; Preotul econeom Const. 
lonescu, profesor secundar; Const. Alexandrescu, institutor. 


Membri înscriși şi cotizațiuni plătite (urmare). 


Andronescu Ioan (Racoviţeni, R.-Sărat), 1 leu; Băiculescu Pavel (com. 
Rusea, R.-Sărat), 1 leu; Damian D. (Bălăceanu, R.-Sărat,, 1 leu; Zainea 
V. (Gugegti, R.-Sărat), 1 leu; Pr. Econom Roşeacu (Bălţătești, R.-Sărat), 
t leu; D tru Saclrelarescu (str, Ștefan cel Mare, Iaşi), 2 lei; Pr. © H. 
Vartic (str. Nemţească, Iaşi), 2 lei; Constantinescu D. (Bis. Sf. Nicolae 
Domnesc, Iaşi), 2 lei; Unter Leon (str. Veche, Iaşi), 2 lei; Kasner Ar- 
nold (sir. Mare, Iaşi), 2 lei; Nacht Isah (str. Metropoliei, Iaşi), 2 lei; Gross 
Beniamin (str. Sf. Andrei, Iaşi), 2 lei; Popper Leon (str. Mare, Iaşi), 2 
lei; Pineles Max (str. de Sus, Iaşi), 2 lei; Culian V. (str. Ghica Vodă, 
Iaşi), 1 leu; Bank M. (str. de Jos, Iaşi), 2 lei; Manea Ana (str. Bărboiu, 
Iași), 2 lei; Vartic C. Elena (str. Nemţească, Iaşi), 2 lei; Rosin Sofia (str. 
Ghica Vodă), 2 lei; Botez V. Aristziţa (str. Nicolina, Iaşi), 2lei; Timotin 
Elena (str. Albinetz, Iaşi), 2 lei; Mitescu I. Natalia (str. Izmău, Iași), 
2 lei;.Lucia V. Nicolau (str. Sf. Nicolae, Iași), 2 lei; N. Sebastian (ge. 
Prinţu Ferdinand, Iaşi), 2 lei; Manolescu N. (str. Sf. Lazăr, lași), 2 lei; 
Rusu I. Elena (str. Universităţii, Iași), 2 lei; Ştefănescu Gh, (str. Frecău, 
Iaşi), 2 lei; Cazaban Lucia (str. Sărăriei, Iași), 2 lei; Porcesano Elena 
(str. Baston, Iaşi), 2 lei ; Tulbure Marie (str. Baston, Iaşi), 2 lei; Stoica 
Luisa (str. Strâmbă, lași), 2 lei; Scriban A. Sofia (str. Cuza-Vodă, Iași), 
2 lei; Cărare C. Ioan (str. Bueşinescu, Iași), 2 lei; Dafinescu Const. (str. 
Albă, laşi), 3 lei; Cucu V. S, (str. Eternităţii, Iaşi), 2 lei; Rădulescu ©. 
(str. Călăraşi, Iaşi), 2 lei; Buţureanu C. V. (str. Sf. Antonie, Iaşi), 2 lei; 
Lambrior I. V. (str. Justiţiei, Iaşi), 2 lei; Silivestru I. El. (Herţa-Doro- 
hoiu), 2 lei; Necolau Elena (Bălceşti:Iaşi), 2 lei; Kososklin M. (Belceşti= 
Iaşi), 2 lei; Dimachi D. (Iaşi), 2 lei, Botez D. Adela (Iaşi), 2 lei; lorgu- 
lescu d-na (Bivolari-Iaşi), 1 leu; Coron A. Marie (Burdujeni-Botogani), 
1 leu ; Ciobanu Al. (Andrigeni-laşi), 1 leu ; Dimachi Elena (laşi), 2 lei; 
Lovinescu M. (laşi), 2 lei, Comănescu P. Elena (Iaşi), 2 lei; Scobai Ana 
(Iaşi), 2 lei; Ghidionescu Hariclea (laşi), 2 lei; Isak I. Stern (lași), 1 leu; 

" Marinescu Ilie (Drăgășani.-Vâlcea), 2 lei; Capeleanu Gr. (Drăgăşani-Vâl- 
cea), 1 leu; Zugrâvescu Al. (Drăgăşani-Vâlcea), 2 lei; Mihăileanu Ger- 
mina (Drăgăşani-Vâlcea), 2 iei; Lungăcescu Paulina (Drăgăgani-Vâlcea), 
2 lei; Şeteanu Ecaterina (Drăgăşani-Vâlcea), 2 lei ; Tratosţiţanu Eugenia 
(Drăgășani-Vâlcea), 2 lei; Zugravu Mateiu (Aimărăști-Vâlcea), 1 leu; Ga- 
brielescu I. (Ocnele-Mari), 2 lei; Roibu I. (Săsciova-Vâlcea), 1 leu; An- 
gelescu Aurelia (Râmnicu-Vâlcei),.2 lei; Stănescu Maria (Orleşti-Vâlcea), 
1 leu; Georgescu F. Maria (Vlădești-Vâlcea), 1 leu; Brebu Gh, (Vasilaţi- 
Vâlcea), 1 leu; Novac Iorgu (Bunegti-Vâlcea), 1 leu; Costeanu C. (Amă- 
reşti- Vâlcea), 1 leu: Popilian N. (Lădeşti-Vâlcea). 1 leu; Pr. Popescu I. 
(Sârăcineşti- Vâlcea), 1 leu; Dozescu 1. (Horez-Vâlcea), 1 leu; Nicula Al. 
(Bărsești-Vâlcea), 1 leu; Trufelea G. (Grecii-Vâlcea), 1 leu; Niţulescu Gh. 
(Zlătărei-Vâlcea) 1 leu; Popescu St (Cereş-Vâlcea), 1 leu; Stanciu D. 
(Pescena-Vâlcea), 1 leu; Băjenaru N. (Câlina-Vâlcea), ! leu; Marinescu 
Ilie (Mitrofani-Vâlcea), | leu; Predescu Marin (Cergemeşti-Vâlcea), 1 leu; 
Sândulescu M. (Govora-Vâlcea), 1 leu; Ionescu Const. (Şt rbăneștii- Cozia- 
Vâlcea), 1 leu; Mateescu Gh. (Govora-Vâlcea), 1 leu; Iomarbulescu (Doi- 
ceşti- Vâlcea), 1 leu; Miulescu Gr. (Cioreşti-Vâlcea), 1 leu; Miulescu ©. 
(Şirineasca-Vâlcea), 1 leu; Suşanu D. (Suşanii de sus-Vâlcea), 1 leu; Săn- 
dulescu Th. (Laloșu-Vâlcea), 1 leu; Iliescu Gh. (Ciugoeni-Vâicea), 1 leu; 
Plegoianu Elena (Jiblea Argeş), 1 leu; Pr. Herescu (Știrbegti- Vâlcea), 1 leu; 
Albescu Ioan (Grădiştea-Vâlcea), i leu; Alexandrescu C. (Măciuca-Vâl- 
cea) 1 leu; Andreescu P. Gh. (Nisipii-Vâlcea), 1 leu; Pretorianu D. (Poe- 
nari-Vâlcea), 1 leu; Gibescu G (Berbeşti-Vâlcea), 1 leu; Dumitrescu R. 
(Ocniţa-Vâlcea), 1 leu; Petroşeanu I. (Pietroasa-Vâlcea), 1 leu; V: nescu 
1. (Drăgăşani), 1 leu; Șosanu I. (Suşanii de jos-Vâlcea), 1 leu; Scărlătescu 
D. (Fraţilor-Vâlcea,, 1 leu; Stătescu Const. (Locusteni-Vâlcea), 1 leu; Sån- 
dulescu C. (Mădulari- Vâlcea), 1 leu; Rădulescu N. (Ghion-Vâlcea), 1 leu; 
Grigorescu N. (Alunu-Vâlcea), 1 leu; Constantinescu I. (Amărăşti- Vâlcea), 
1 leu; Pr. Mateescu D. (Gorâneşti-Vâlcea), 1 leu; Diaconescu I. (Nemoiu- 
Vâlcea), 1 leu; Domitrez S. Ioan (Rămeşti-Vâlcea), 1 leu; Antonescu I. 
Ioan (Romani-Vâlcea), 1 leu; Ionescu d (Sineşti-Vâlcea), 1 leu; Malteescu 
I. (Diculegti-Vâlcea), 1 leu; Bănescu Ioan (Râmnicu-Vâlcea), 2 lei; Baţo- 
can ]. Dumitru (Mataia-Vâleea), 1 leu; Neagu St. N. (Tomșani-Vâicea), 
4 leu; Săraru C. loan (Stăneşti-Vâlcea), i leu; Andronescu loan (Slăti- 
oara-Vâlcea), 1 leu; Mateescu M. (Bălceşti-Vâlcea). 1 leu; Andreică N. 
Const. (Mădulari-Vâlcea). 1 leu; Diaconescu I. (Batagani-Vâlcea), 1 leu; 
Mihăescu G. (Vlădeşti-Vâlcea), 1 leu; Stănescu N. Preotul (Glăvile-Vâl- 
cea), 1 leu; Bujoreanu D. (Bujoreni-Vâlcea), 1 leu; Pr. Dărvănescu N 
(Oteșani-Vâlcea), 1 leu; Prisiceanu Tache (Oteteliş-Vâlcea), 1 leu; Borean 
Dumitru (Racoviţa-Vâlcea), 1 leu; Preoţescu C. (Bojogi-Vâlcea), 1 leu; 
Ciurez. I. N. (Turceşti-Vâlcea), 1 leu; Danielescu Gh. (Scundu-Vâlcea), 
1 leu; Diaconescu Alexe (Mădulari Orez-Vâlvea), 1 leu; Danielescu Con- 
stantin (Zăvideni-Vâlcea). | leu; Mănescu D. Joan (lăle;tii de jos-Vâl- 
cea), 1 leu; Eliescu D. (Stroeşti-Vâlcea), 1 teu; Pretorianu Mihail (Trăn- 
ceşti-Vâlcea), 1 leu; Nicolescu Constantin (Recea-Vâlcea), 1 leu; Bucheru 
Vasile (Prundeni-Vâlcea), ! leu; Dobrescu Vasile (Măldăreşti-Vâlcea), 
1 leu; Popescu Pascu (Râmnicu-Vâlcei), 2 lei, Condurache Gh. N. (Do- 
meniul Coroanei Dobrovăț) 2 lei; Marinescu N. (Domeniul Coroanei 
Dobrovăț), 2 lei: Rabeja C. (Domeniul Coroanei Dobrovâţ), 2 lei; Costi. 
nescu V. (Domeniul Coroanei Dobrovăț), 1 leu; Georgeszu I; (Domeniul 
Coroanei Dobrovăț), 1 leu; Lascar Nicolae (Domen ui Coroanei Dobro- 
văţ), 1 leu; Tulbure Nicolae (Domeniul Coroanei Dobrovăț), 1 leu; Butz 
Carl (Domeniul Coroanei Dobrovâţ), 1 leu; Brighiu Ioan (Domeniul Co- 
roanei Dobrovăț), 1 leu; Lazăr Nicolae (Domeniul Coroanei Dobrovăț), 
1 leu; Filimon Costache (Domeniul Coroanei Dobrovăț), 1 leu: Părţu 

Vasile (Domeniul Coroanei Dobrovăț), 1 leu. 


Numărul membrilor înscrişi cu începerea anului 1906 şi până în pre- 
:zent este de 1.299;iar veniturile societății, tot în acest timp,sunt de 8.662 lei 
«gi 10 bani, 

(Va urmă în numărul viitor). 
m e wA 

24, Galea Vietoriei, București. 

primeso zilnio 
Noutăţi diferite. 


THE BANK OF ROUMANIA, LIMITED 


Capital Lire sterline 300.000 deplin 
vărsat. Sediul Londra. Sucursala Bu- 
curești. 

Comitetul central: 
Lachlan Machintosh Rate, 
@. I. Goschen 
Vicontele Duncannon . . 
E. W. B. Barry. ... 


la Londra 


Robert Hamilton Lang . 
Demetre de Frank .. , 


” 

Viena 

Paris 

» 

C. A. Stolz 

> E. E. Goodwin. 
Censori : loan Kalindero, Demetra 

Ioan Ghika gi Arthur Green. 


Directori: 


Sediul social: 
Londra 7 Creat Winchester street. 
Sucursala: Bucureşti, Piaţa sf. Gheor- 


chog, 


| NIGOLAE LUPA 


PALARII, PALARII, €" m GHETE, GHETE, GHETE a 
mol șI. tari, culori și negre g Dame, Bărbaţi și Copii 


„Primesc blănării în păstrare. 


N 


a 


Fabricaţiune proprie 
Atelier special pentru comenzi 


„NAŢIONALA“ 


SOCIETATE GENERALĂ DE ASIGURARE, BUCURESTI É 
Capital în acţiuni întreg vărsat în 
aur. . .... a „Lei 2.000.000 
Fonduri de reservă 
compuse din prime 
și daune 3.955 688.76 
Idem format din capi- 
tal gi alte rezerve »  1.075.842.80 


Total în aur Le: 7053.531.836 
Daune plătite. . . . Lei 33.000.000 
Vice-preşedinte A. Băicoianu. 
Dir. general E. Grünwald. 
„NAȚIONALA“ asigură contra in- 
cediului, a «grindinei», contra riscu- 
lui pierderii valorilor. Asigurările 
pentru viaţă sunt primite în toate 
combinaţiunile obişnuite ca : «cas de $ 
moarte, supravieţuire, zestre girentă». 
Sediul social în palatul Societăţii din 
str. Doamnei No 12, Bncurești. Re- 
presentanţă generală în Bucureşti, 
„str. Smârdan No. 4. Agenţii în toate $ 
oraşele din ţară, 


Inst. de Arte Grafice Carol G6bl S-sor Rasidescu, Str. Doamnei 16.—16.454. „ 

